text:
Su metru est istetiu imparau po mesu e is tronas – cun s’Unidate de s’Italia, cando su Rennu Sardu est diventadu Rennu Italiano, pro tottus est intradu “in vigore” su Sistema Metricu Decimale
Dogni’ unu est maistru in s’arti sua. In su chistionai nostru su fueddu “maistru” bolit nai chi cussa prassona fait calencuna cosa cun abilidadi e cumpetenzia: maistr’e muru, maistr’ e iscola, maistr’e pannu, maistr’e carru, maistr’e musica e… maistru improdda candu calencunu, ciaputzu, impiasteri, si pònit a fai unu traballu senz’e nisciuna cumpetentzia e siguranza.
Maistrus in domu non bolit nai chi ci siant is picaperderis e is manorbas po pesai murus, arrebussai o arregiolai. Podit essi chi siant sceti po imbarchinai ma, sempri maistrus funti. Po iscrufi su titulu de maistru abisongiada a fai, po tempus meda su tzaracu, su scienti de unu maistru. Custa custumàntzia fiat arreconnota e arregulada in is usantzias de su logu. S’incumentzada a piciocheddu piticu e a bortas, calincunu maistru ‘oliat essiri pagau po su tempus chi depiat imperai po imparai s’arti a su scienti. Su primu traballu de su tzaracu ‘e su maitr’e linna fiat, in prus de tenni sa butega sempri limpia de sa burrumballa, fai su foghixeddu in su bandoni po callentai s’acuacotta. Su primu ingarrigu de su tzaracu ‘e su barberi fiat a frigai saboni. Pigada unu paghedd’e crem’e braba de s’iscatuledda, dda poniat in su pinzellu e a pustis de dd’essi assuabbau beni incumentzada a insabonai sa faci de su crienti. Po su tzaracu de su maist’e muru s’ingarrigu fiat de dd’assisti sempri e de non ddi fai ammancai carcina in sa gaveta. Su scienti de su sabateri, a printzipiu, fiat casi nudda, depiat sceti castiai su maistu e nd’ ascurtai s’ammaistramentu. Sempri, perou, s’arti s’imparàda castiendi, provendi a fai, torrend’a fai su chi si isballiàda, finzas a arribai a una sigurantzia in s’arti.
Oi, perou bollu sterri una chistioni a pitzus de pesus, mesuras e atras cosas de s’antigoriu. A piciocheddu, candu aiaias nostras andànt a comporai in butega, chistionanta de untzas, libas e mesuras: mesu mesur’e ollu, una liba de tzucuru, untz’e mesu de cunserva; e aiaiu chistionada de mois, quarras, imbudus e trabucus. Po s’ingastu si chistionada de arrialis, soddus, petzas e iscudus: cun tres arrialis, senno’ Campana, su butegheri de bidda mia, si onada mes’untza de castang’e napuli, cun mesu petza compramus una bardunfula e, su carnatzeri ‘oliat unu scudu po unu ladu de angioni. Is arregordus mius cumentzant a isbiadiri; po cussu, chi calencunu arregordat prus de mei, m’iat a fai prexeri, ma pensu a tottus, nd’essat chistionau. Deu apu circau de ndi sciri de prus in is librus, ma fintzas a immoi, pagu cosa apu agatau. Si potzu nai, e de custu nd’eus giai chistionau, chi po mesurai sa terra s’imperàt su moi chi fiat sa cantidadi de terra chi si podiat arai cun d’unu moi de trigu, su tanti chi capiat in d’unu casiddu’e otigu chi pigàt, prus o mancu cincuanta liturus de oi. Sa cosa assimbìllat a comenti is antigus arromanus mesuranta sa terra: poniant unu ju a arai e su tanti chi podiat fai in d’una giorronnada ddu narant jugeru. Ma torreus a su moi e a cantu fiat mannu. Fiant prus o mancu quatrumilla metrus quadrus
perou, de unu logu a s’atru sa cosa non torrat a paris: su chi baliat in Casteddu e Aristanis non fiat oguali a su de S’Alighera o a cussu de Bidd’e sartu. Su propriu acuntessiat in Terramanna. Donnia logu imperat sa mesura sua e mancai tenghessit su propriu nomini sa cantidadi fiat diversa. Po ndi nai una: sa “biolca”, 6524 metrus quadrus in Ferrara, ndi balìat 3139 in Mantova, 2836 in Modena, 3081 in Parma; unu manicomiu totu.
Torreus a su moi e a sa cantidadi; si dividiat in 4 quarras e dogna quarra in quatru imbudus. Intzandus, unu moi de trigu baliat pagu prus de 50 liturus e unu moi de terra pagu de mancu de 4 milla metrus quadrus, 3976 e 75.(in itallianu dd’ant furriau in “starello”). S’arrexonu fiat custu: pigu unu moi de trigu e dd’aru; tottu sa terra chi arrennesciu a preni est unu moi. Ma segundu sa farrancada de trigu chi pigu, si sa manu mia est manna o pitica o segundu su movimentu de su bratzu, sa cantidadi de sa terra podit cambiai. Chi s’aradori est su bendidori de sa terra at a fai manera chi s’aradura siat tipia imperendi prus pagu terra, chi s’aradori imbecis est su comporadori ‘e sa terra, at arai a isparzinu movendi beni su bratzu e pighendi farrancadas de trigu prus piticas in manera de preni prus terra. Sa cosa non fiat meda precisa. Po is longarias s’imperàt su pramu chi baliat 26,25 cm.. di oi e su trabucu chi baliat 12 pramus ma po is longarias mannas sa cosa si trumbullàda. Cantu fiat atesu unu logu de s’atru si mesurada in oras de caminu chi fiat su tanti de arruga chi si fiat a cuaddu, in d’un’ora andendi a passu, ma unu passu unu pagu lestu chi ddu narànt “torrend’a bidda”. Cussa mesura puru fiat pagu pretzisa.
In su 1847 su Renniu de Sardigna at adotau su “Sistema metrico decimale”. A pagu a pagu, cun passientzia, s’est circau de cambiai, in conca ‘e sa genti, sa manera de pensai is nesuras e non est istetia una cosa discantzosa cambiai sa conca ‘e sa genti abituada a pentzai in contus de dus, ses, e doxi, cumenti si fiat sempri fatu de s’antigoriu. In Terramanna is autoridadis si fiant intregaus a is obispus po fai in manera chi totus is arretoris de is prus de 7 milla cresias de su Rennu essant ispricau su Sistema metricu in is sremonis de su dominigu. E aici, su metru est istetiu imparau po mesu è is tronas. Non apu agatau chi custu dd’apanta fatu puru in Sardinnia. De alluegus si funt sapius de is arragus chi s’atopànta in s’imperu de unu sistema nou deunutotu divressu de su connotu, ant acunsentiu s’imperu de is mesuras antigas modifichendindi sa balidura de manera chi s’arribessit su prus acanta possibili ai cussas interas decimalis: su moi, furriau a “starello”, 4000 metrus cuadrus, tre untzas torrànt paris a unu “etto” e una libba chi fiant 12 untzas, 400 gr. Custas mesuras si funt imperadas, in Campidanu, in Trexenta e in s’Igresienti, fintzas a sa segunda guerra manna candu 5 gentesimus fiant tres arrialis, 10 gentesimus unu soddu, 25 gentesimus mesu petza, 50 gentesimus 5 soddus, 75 gentesimus petza’e mesu e 5 francus unu scudu. Ispaciaus is arregordus bollu nai calencuna cosa de s’istoria de su francu sardu chi apu agatau in is librus. Fintzas a su 1861 in totu su Renniu de Sardina curriat sa “lira sarda” (chi eus sempri nau francu) chi contàt 20 soddus. A su tempus de Napulioni, sa Frantza nd’iat pinnigau s’umprusu de su Piemonti (su rei ddi fiat tocau, a marolla a tramudau sa capitali de Torinu a Casteddu) e comenti fiant is frantzesus candu si ndi poniant meri de unu logu iant impostu su francu franzesu e su francu sardu fiat abarrau sceti in Sardinnia. Ma candu, apustis de 15 annus, in su 1815, su Rei fiat torrau in Terramanna su francu sardu non fudi stetiu torrau a cumenti fiat inantis e in su 1816 fut cunfrimau su sistema frantzesu cund’unu francu de prata de 5 gr. Su ringratziamentu a is sardus po is 15 annus de ospedagiu esti stetiu ca po su francu nou ci boliant 1 francu e 18 in Terramanna e 1 francu e 97 po is sardus.
E a tui, Pieru, chi naras ca su pastori sardu e cussu piemontesu faint traballu oguali ma drivessu est s’arrispetu chi dd’is ‘onant, bollu nai ca sa cosa est istetia sempri aici; po si torrai gratzias de ddus essi arregalau unu renniu s’ant sempri apatigau.
Brai Picciau


c: text/html

text:
Su Gazetinu, lunis 14 de freàrgiu de su 2022
Bisòngiat de amparare totu is limbas istòricu-identitàrias chi si faeddant in Sardigna pro su valore sotziale e culturale chi tenent. S’impreu giustu e codificadu in s’iscritura est una faina de importu pro s’identidade culturale e unu mezu pro fàghere sighire is valores, garantzia de s’esistèntzia e de sa sighidura de custa sienda culturale chi amus eredadu dae una grandu tzivilidade.
Ddu decrarat su presidente de sa Regione Christian Solinas, faeddende de is progetos pro s’istandardizatzione ortogràfica de su tataresu (nde faghent parte fintzas is dialetos de Portu Turre e de Istintinu), de su tabarchinu (de U Pàize e de Cadesédda) e de su gadduresu (chi nde faghent parte is dialetos de Casteddu Sardu e s’isulanu de Madalena). Sa punna est cussa de agatare unu còdighe ortogràficu chi balet in totu su territòriu de cumpetèntzia e chi ddu potzat impreare fintzas sa RAS pro iscrìere in totu is setores, dae cussu literàriu a cussu amministrativu, in iscola, in sa toponomàstica, a manera de nd’ismanniare sa visibilidade e sa presèntzia. S’impreu iscritu de totu is limbas de Sardigna at a èssere coerente, gràtzias a unu sistema de cunventziones gràficas pro tramudare in s’iscritura sa limba faeddada. Is entes chi ant gosadu de is finantziamentos sunt su Comune de Terranoa pro su gadduresu, su Comune de Tàtari pro su tataresu e su Comune de U Pàize pro su tabarchinu.
S’istandardizatzione ortogràfica previdit addòbios pùblicos pro cumpartzire su dibatu in contu de is propostas cun is tzitadinos de is cussòrgias interessadas, pro ddos informare in contu de s’istadu de avantzamentu de is progetos, favoressende e megiorende s’isparghidura, sa connoschèntzia e s’importu de s’isvilupu de is variedades linguìsticas, cun sa cussèntzia chi su gadduresu, su tataresu e su tabarchinu sunt una sienda linguìsticu-culturale de primore pro is populatziones chi ddos faeddant e pro totu sa Sardigna.
Antoni Nàtziu Garau
—–
Attività realizzata col contributo della Regione Sardegna – IMPRENTAS 2021-2022. LR 22/2018, art. 22
- SARDA NEWS -
LEGGI TUTTE LE NOTIZIE DI OGGI
Ultime notizie in Sardegna
Leggi tutte le notizie del giorno in Sardegna
Leggi tutte le Offerte di Lavoro in Sardegna
Sarda News non rappresenta una testata giornalistica in quanto viene aggiornato senza alcuna periodicità nei suoi contenuti originali. *La responsabilità del contenuto degli articoli importati dai feed rss è totalmente a carico della reale fonte dell'informazione indicata al termine di ogni notizia.
Sardanews.it - portale web informativo, non gode di finanziamenti pubblici, non chiede registrazioni personali agli utenti, totalmente gratuito, autofinanziato e sostenuto dai banner pubblicitari che compaiono tra le notizie. Se vuoi sostenerci ti ringraziamo per la fiducia e ti invitiamo a disabilitare eventuali adblock attivi sul tuo browser. Per informazioni e segnalazioni scrivi al nostro indirizzo e-mail Questo indirizzo email è protetto dagli spambots. È necessario abilitare JavaScript per vederlo.

robotstxt: allowed

filter: keep


text:
abbolótu , nm: abbulotu, afalotu, avolotu Definitzione morigamentu, movimentu sentza un'órdine precisu siat de cosas e siat de gente, a bortas fatu apostadamente cun iscopu precisu; morigamentu fintzes de istògomo / pesare o pònnere a. = tzacare cuvusione Sinònimos e contràrios abbatúliu, abbulútziu, alborotu, atrepógliu, avabotu, carralzu, sciumbullu, trambullu, tregollu, trepollu / abbulizu, baraundha, mamudinu, stragambullu, subuzu, tifitanu, tremutu | ctr. assébiu Frases candu sa maista at bófiu isterri sa chistioni, insaras est cumentzau s'avolotu ◊ is féminas iant pesau un'avolotu po nci bogari su segretàriu cumunali ◊ sa paghe armoniosa as distrutu pro pònnere avolotu ◊ sentza bi àere motivu istas fachendhe abbolotu Ètimu srd. Tradutziones Frantzesu agitation Ingresu tumult Ispagnolu alboroto Italianu agitazióne, tumulto Tedescu Unruhe, Aufruhr.
apistichinzàre , vrb: apistighignare, apistighinzare, pistichinzare Definitzione pònnere, pigare o tènnere pistighíngiu, arreolu Sinònimos e contràrios afruscare 1, apensamentai Frases custa màzine chi li ant presentau l'at apistichinzau ◊ candho at bidu chi su pisedhu no fit torradu ancora, su babbu comintzeit a si apistighinzare ◊ si apistichinzat pro sa salute Ètimu srd. Tradutziones Frantzesu s'agiter, être inquiet Ingresu to crave Ispagnolu zozobrar, estar intranquilo Italianu avére o méttere inquietùdine, smània Tedescu von Unruhe erfaßen werden, Unruhe verursachen.
disassusségu , nm Definitzione mancàntzia o farta de assussegu Sinònimos e contràrios pensamentu, pidinu | ctr. assussegu Ètimu spn. Tradutziones Frantzesu inquiétude Ingresu anxiety Ispagnolu desasosiego Italianu ansietà, inquietùdine Tedescu Unruhe.
franédiga , nf: franériga, frenédiga Definitzione genia de gana e de presse meda o ispédhiu de fàere calecuna cosa Sinònimos e contràrios afródhiu, bermegorru, férnia, furighíngiu, ischecherédhiu, schinitzu / cimbella, pedighinu, pedine, pestighinzu Frases aiat sa frenédiga de ndhe betare cussa cara a ràfias cun sas francas (Ptz.Mura)◊ fit fémina de frenédiga manna e de tichírriu imberriosu, limbori e forroxosa fintzas amoratzendhe ◊ sa zente totinduna aiat leadu sa frenédiga Tradutziones Frantzesu agitation, inquiétude Ingresu restlessness, worry Ispagnolu inquietud, agitación Italianu irrequietézza, preoccupazióne Tedescu Unruhe.
ischinítzu , nm: ischinnitzu, schinitzu Definitzione genia de idea chi no lassat istare in pàusu, coment'e pistighíngiu po cosa chi si timet o chi si iat a bòllere a presse, chi no si biet s'ora de àere o de fàere Sinònimos e contràrios afródhiu, arraolu, atitivollu, fazellu, finitzu, pestighinzu, pidinu, pistu Frases cun s'ànima sempri in gherra, ses prenu de ischinnitzus ◊ teniat ischinnitzu de nci essiri ◊ chi ti pongu manu apitzus, piciochedha, ti passant is ischinnitzus e totu sa furighedha! Ètimu srd. Tradutziones Frantzesu inquiétude Ingresu fidget Ispagnolu desasosiego, desazón Italianu inquietùdine Tedescu Unruhe.
pedighínu , nm: pidighinu Definitzione genia de pentzamentu / àere una cosa a pidighinu = tènniri iscinitzu po ccn. cosa Sinònimos e contràrios apensamentu, apinnicu, arraolu, ischinitzu, pedine, pestighinzu / abbalàviu, atàviu, fazellu Frases candho unu at su pidighinu de tucare chito no drommit ◊ su pidighinu chi ant sos de domo est su chi podet capitare cras (M.Bua)◊ su pidighinu chi aiat si apasigheit addaghi resesseit a si ammentare su càntigu Ètimu srd. Tradutziones Frantzesu agitation, mouvement Ingresu restlessness Ispagnolu inquietud, desasosiego Italianu irrequietézza, moviménto Tedescu Unruhe, Bewegung.
pedíne , nm, nf: pedinu, pidina, pidinu Definitzione genia de pentzamentu chi si tenet po ccn. cosa Sinònimos e contràrios apensamentu, apinnicu, arraolu, pedighinu, pestighinzu, revinu, solovu Maneras de nàrrere csn: est unu pedinu (nadu de unu) = ifadosu; fàchere una cosa a p. = bene, cun contivizu; intrare pedine = leàresi pessamentu Frases tota addolimada est sa persone chi pro sa cura li ponet pedinu ◊ lu tenia a pidinu de andhare a fàghere cussu cumandhu ◊ si essis, tene pidinu de torrare! ◊ mama tua ti sighit a pedinu in s'isconsolu ◊ cun cussu pidinu in conca no resesso a drommire ◊ su dutore l'at bisitada cun cuidadu e mudu: in cara si li leghiat però sa pidina e unu belu de suore si est mudadu in gútios Sambenados e Provèrbios prb: chie no at pedinu est ómine mischinu Ètimu srd. Tradutziones Frantzesu anxiété, hantise Ingresu worry Ispagnolu ansia, inquietud, angustia Italianu ànsia, assillo Tedescu Angst, angstvolle Unruhe.
schinítzu , nm: ischinitzu*, schinnitzu, sciníciu, scinitzu, sfinítziu, sfinitzu Definitzione genia de idea chi no lassat istare in pàusu, coment'e oriolu po cosa chi si timet o chi si iat a bòllere a presse, chi no si biet s'ora de àere o de fàere, fintzes ifadu / malu sciníciu = impudu, arrepentimentu; s. de brenti, a s'istògumu = afinamentu, isanimamentu Sinònimos e contràrios afródhiu, arraolu, fazellu, finitzu, franédiga, furighedha, pestighinzu, pidinu, pistu Frases s'ispédhiu ponit scinitzu ◊ fillus mius, candu no seis in domu tèngiu unu schinitzu!…◊ allodhu torrau, no tenit assébiu: a ndi tenit de scinitzu! ◊ dh'ant portada a s'uspidali ma teniat giai su scinitzu de sa morti, e difatis si est morta una pariga de oras apustis ◊ de candu apu biu cudhu piciocu tenemu unu sciníciu e non poremu istai sentz'e dhu torrai a biri! 2. ti biu a bisura de fàmini: ita tenis, schinnitzedhu?! 3. at donau un'aderetzada a su coscinu ca dhi fait scinitzu Tradutziones Frantzesu agitation, énervement Ingresu eagerness Ispagnolu desasosiego Italianu irrequietézza, smània Tedescu Unruhe, Aufregung.


text:
Sunt colados 10 annos dae s’esòrdiu internatzionale suo a sos Europeos junior e giai in cue, cun sa conchista de sa medàllia de oro in su ‘8 pesos lèbios’, Stefano Oppo si fiat giai fatu annodiare.
Dae cudda vitòria a oe su caminu est istadu longu, ma sa ruga sighida finas a como dae s’atleta sardu est istada cussa giusta. S’ùrtimu apuntamentu internatzionale de su giòvanu de Aristanis s’est concruidu cun una medàllia de prata gherrada meda in s’ispetzialidade de su Dòpiu Pesos Lèbios maschile.
Immoe, su pensamentu de Oppo at a èssere totu pro sas Olimpìades de Tòkyo 202ONE, chi ant a comintzare su 23 de trìulas e, pro su canotàgiu, s’ant a concruire sàbadu su 31 de trìulas 2021.
Est duncas incumentzada sa “Road to Tokyo” pro s’atleta sardu chi, finas a su 9 de chenàbura de trìulas, at a èssere impinnadu in Sabàudia cun sa Natzionale Italiana Canotàgiu in s’ùrtimu atòbiu olìmpicu — de sa durada de belle tres chidas — pro urtimare e afinare sa preparatzione.
Mancat prus pagu de unu mese a sa partèntzia ufitziale, chi diat dèvere pro su 12 de trìulas. Sa Natzionale de Canotàgiu at a mòvere difatis cun antìtzipu, pro s’avesare a s’oràriu e a s’ambiente giaponesu.
S’atòbiu olìmpicu s’at a fàghere in Sabàudia, prima de totu pro sas particulares cunditziones de su lagu, in ue unas duas chidas a oe est andada a iscena s’ùrtima tapa de sa Copa de su Mundu, e in prus pro permìtere a sos atletas de s’abituare a su clima caente chi ant a agatare a s’arribu in Giapone.
In custas tres chidas, su Dòpiu lèbiu de Stefano Oppo e Pietro Ruta at a traballare pro megiorare de prus sa preparatzione e artziare ancora su livellu de sa barca.
Est craru chi sa gara internatzionale reghente est istada una proa òtima pro valutare sa preparatzione, ma est pretzisu ammentare chi a sas Olimpìades totus sos echipàgios presentes ant a èssere de livellu artu meda.
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
(c.23r.) 1 A dies II de †…†.
2 Archipreidi Comida de Puzolo,   et examinadu in su sacramentu qui at factu a rechesta de Marinita Salari, ad confessadu et naradu qui sendo in Sasseri in una domo ad intesu ad hunu homini narande qui tenet una cantidade de dinaris, sos quales sunt dessa bona memoria de Archipreidi Johanne Solinas, et cussu dictu homini non se li recordat et plus non.
3 Testes presentes: su scritu vicariu. Ploanu Angelu Sassu. Canonicu Barisone de Serra. Johanne de Serra canonicu, iscrianu de Sorra.


text:
“Strato di Ebbrezza” al parco Tomba di Virgilio, reading di rime che alludono agi incanti del vino, per Wine&Thecity 2016 con Angelo Petrella, Gianni Valentino, Ferdinando Tricarico e Gianni Solla.
Poesie originali e testi dalle opere di Nietzsche, Carver, Sanguineti, Kavafis, Di Giacomo su musiche di Robert Waytt, dj Shadow, Tom Waits, Coltrane ed Ellington, Sud Sound System, Gino Paoli, Chet Baker & Paul Desmond sonorizzate da Stefano Leone. Degustazione di mozzarella di bufala campana DOP di Mandara e i vini del Consorzio Tutela Vini Campi Flegrei, Ischia e Capri con i sommelier dell’AIS Napoli.


text:
Su tèmpiu monumentale de Tharros
Su tèmpiu monumentale de Tharros, est unu fràigu malu a interpretare ca, in unu cuntestu indiferentziadu, s'agatant totu paris elementos chi si riferint a fases cronològicas diferentes. S'elementu chi ghiat sa cumprensione de su tèmpiu est su dadu mannu otentu a manera artifitziale in su bancu de arenària, inclinadu a manera naturale dae sa turre de Santu Giuanne.
Su tèmpiu monumentale de Tharros, est unu fràigu malu a interpretare ca, in unu cuntestu indiferentziadu, s'agatant totu paris elementos chi si riferint a fases cronològicas diferentes.
S'elementu chi ghiat sa cumprensione de su tèmpiu est su dadu mannu otentu a manera artifitziale in su bancu de arenària, inclinadu a manera naturale dae sa turre de Santu Giuanne a mare. Si tratat de una platea retangulare marcada dae prospetos decorados cun semicolunnas dòricas galu visìbiles, chi aiat costituidu su basamentu de su primu fràigu templare, datàbile intre su de IV e su de III sèculos a.C. Su de nde àere betadu in època romana, sa parte murària chi cumpletaiat sa pesada perimetrale de su tèmpiu, aiat fintzas a como postu in dudas onni ipòtesi de ricostrutzione architetònica de sa fase pùnica de s'edifìtziu. Gràtzias a istrumentos de rilievu e de càlculu prus sofisticados, oe s'est lòmpidos a formulare sa prima ipòtesi de ricostrutzione gràfica de su cumplessu pùnicu chi podet èssere atendìbile. Su tèmpiu presentaiat una pianta retangulare, in progressione altimètrica dae su chirru de su mare cara a su monte, posta tando oru·oru sa costa. Un'iscalera nche leaiat a unu repianu, in su cale s'agataiat un'altare retangulare a chelu abertu.


text:
Custu messàgiu est indiritzadu a totus sos pitzinnos e pitzinnas, pitzocos e pitzocas intre sos 6 e sos 16 annos chi ant gana de colare sas dies sena oriolos in sa colònia de Bosa Marina dae su 17 a su 26 de trìulas de ocannu. B'at 30 postos disponìbiles e ant a èssere collidas sas primas 30 rechestas sighende s'òrdine de arrivu in s'Ufìtziu Protocollu. Pro àere informatziones e pro s'iscrìere, tocat de s'indiritzare a s'Ufìtziu servìtzios sotziales dae su lunis a sa chenàbura dae sas 11 a sas 13. Sas iscritziones iscadint su 10 de trìulas.
Tiesi. Permanèntzia istiale in Bosa Marina
- Scritto da Àndala noa
- Ufìtziu limba sarda Meilogu
-
- Visite: 286


text:
ammachiàe, ammachiài, ammachiàre, ammachiàri , vrb Definition fàere a macu, essire fora de sèi, no èssere giustu de conca; fàere dilliriare de su dolore, pigare o pèrdere su sentidu, dilliriare, pèrdere sa conca o fàere disatinos po una fémina o àtera cosa chi praghet meda Synonyms e antonyms abbaradhare, ammacare*, dischissiare, fatzellare, irbariare, ischissiai, issentire Sentences su soli faiat ammachiai cixaredhas e cucumeus in is istuas ◊ ma ita ti ses, ammachiendi, chi no trabballas?! 2. ti ses ammachiau de cussa pitzoca e as resone: no bi ndhe at àtera prendha chi incantat che a issa ◊ portat is pius niedhus arrullaus chi faint ammachiai ◊ torramí su sentiru ca mi as ammachiau! Translations French devenir fou English to go mad Spanish enloquecer Italian ammattire German verrückt werden.
dessessíre , vrb: disessire Definition andhare a fora; essire fora de se, fàere a macu, a irbariadu Synonyms e antonyms essire / ammachiae, dischissiare, irbariare, iscansae Etymon srd. Translations French devenir fou English to go mad Spanish enloquecer Italian ammattire German den Verstand verlieren.
dischissiàre , vrb Definition tocare a conca, essire macu, irbariadu Synonyms e antonyms ammachiae, delliriare, dessessire, irbariare, iscansae, ischissiai, issentire, istinare Sentences sas féminas nos faghent dischissiare (S.Spiggia)◊ a mimme cussas mazinedhas de zocadores mi fachiant dischissiare ◊ si sunt dischissiandhe de su pessamentu ca su frade no at iscritu prus Etymon spn. Translations French devenir fou English to go mad Spanish desquiciar Italian impazzire, andar fuòri di tèsta German verrückt werden.
fogliàre , vrb: vogliare Definition furriare is crebedhos, su si ammachiare Synonyms e antonyms ammachiae, dilliriai, fatzellare, foglietare Etymon ctl. follejar Translations French devenir fou English to go mad Spanish enloquecer, volverse loco Italian impazzire, pèrdere il sénno German verrückt werden.
irbariàre , vrb: irvaliare, irvariare, isvariare Definition essire dae tinu, no arrexonare prus, essire macu deunudotu; dhu narant fintzes in su sensu de fàere atentzione a ccn. àtera cosa po abbacare dolore, dispraxere, afrigimentu Synonyms e antonyms ammachiae, dessessire, fatzellare, ibariae, ilgirare, iscansae, issentire, istinare, vogliare / disaviare, istrabiare 1 | ctr. atinai, atoare Sentences medas imbriagos irvàriant ◊ sas frebbas lu faghent isvariare ◊ sempre sàbia e prudente ses istada ma custa bolta ses isvariendhe ◊ sa vetzesa lu fit irvalianne ◊ totu su tempus colatu in galera l'at irvaliatu ◊ azummai ndhe irbàriat de su dannu chi at tentu in famíllia 2. at cumpresu cantu mannu fit su dolore suo e at chircadu de l'irbariare nàndheli cosa ◊ aggràssias chi mi sezis imparandhe: sinono s'àsiu mi diat irbariare! Etymon spn. Translations French délirer, devenir fou English to go mad, to rave Spanish desvariar Italian vaneggiare, impazzire German irrereden, verrückt werden.
iscansàe, iscansàre , vrb: iscansiare, iscantzai, iscasciare, iscassare, iscassiare, scantzai Definition cambiare camminu, pigare àtera istrada, intrare a unu logu passandho in su camminu o in s'orruga, tirare una cosa a una parte; trantzire a una parte, fintzes lassare una cosa; pèrdere su sentidu, ammachiare po ccn. cosa Synonyms e antonyms cansai 1, ilmanchinare, irvertzare, stressiai / ammachiae, dischissiare, ischisciai 1, fatzellare, irbariare, vogliare Idioms csn: i. dae sedha = rúere dae cadhu; iscasciare a rídere = imbucare a ríere; iscasciare de una régula, de unu pretzetu, de una leze = iscassedhai, fartai Sentences candho pioet, iscàscias trazendhe cantu agatas ◊ no iscantzu prus de s'arrastu miu: su sardu in su coru dèu mi allogu! (M.Pani)◊ custu caminu che iscàssiat a Ulíana ◊ no si arrimant in su caminu vonu e iscàsciant in gúturos ◊ recuindhe semus iscansiados a sa funtana ◊ lu timiant e iscassaiant caminu si l'imbeniant ◊ no iscasses dae sa leze! 2. mergiani iscantzat s'arbei e ndi pigat s'angioni!◊ no est arrennésciu a iscantzai unas cantu iscoitadas de zirónia! 3. Fulana pro pagu no est iscasciada candho l'at lassada s'ammoradu ◊ sas rúndines fuent iscasciadas ◊ de unu chi s'est iscassatu narant "Meschinu!"◊ seo a dolore de conca iscassianne! 4. mastru Tilipu iscàsciat a rídere, cantu at intesu su contu ◊ dae custu lutrinzu no si podet iscasciare Etymon srd. Translations French tourner, sortir, esquiver, devenir fou English to sidestep, to go mad, to deviate Spanish doblar, torcer, apartarse, enloquecer Italian deviare, scansarsi, impazzire German abweichen, ausweichen, wahnsinnig werden.


text:
Bono: una manifestatzione dedicada a su binu e a sa coghina locale
In sa Mesa - At a èssere un'atopu dedicadu a s'acabu de s'istiu e a su cumentzu de s'atòngiu, ma at a pònnere su paladu e sa connoschèntzia de sos sabores a su primu postu. Semus faeddande de sa manifestatzione chi sa comuna de Bono dèdicat a su binu. Un'apuntamentu chi at pro tìtulu "Dall'uva al vino" e chi at sa punna de valoritzare sa coltivatzione de sa bide e sa produtzione locale de binos. Una manifestatzione chi at a rapresentare finas un'ocasione importante pro promotzionare s'enogastronomia de sa regione a inghìriu de Tàtari.
"Dall'uva al vino" previdit bator apuntamentos chi s'ant a isboligare totus in su mese de cabudanni.
Su cumentzu, in programma in su cine-teatru Red Rex pro su 17 de cabudanni a sas 10.00 de mangianu, at a èssere unu momentu de cunfrontu cun su cunvegnu "Dall'uva al vino". A sas 18.00 sos bingiateris ant a promotzionare sos produtos issoro e sos bisitadores ant a pòdere tastare sos binos in pratza San Nicola, in ue s'ant a agatare sas barracas de sos tastos.
Domìniga 18 de cabudanni, a sas 10.00 de mangianu, s'"Azienda Vitivinicola Mulas di Francesca Cabras" at a abèrrere sas ghennas suas a sa binnenna e a sos bisitadores. Su programma previdit finas sa possibilidade de tastare binos e sa de mandigare in bìngia. Lu depimus sutalineare: sos màndigos ant a èssere feti produtos tìpicos locales. A sas 16.00 s'apuntamentu at a sighire cun s'enòlogu Andrea Flore, chi at a fàghere unu cursu pro fàghere connòschere nuscos e aromatos de su binu.
Sa manifestatzione "Dall'uva al vino" at a sighire sàbadu 24 a sas 10.00, cando s'"Azienda Vitivinicola Sotgia SSA" at a cumentzare sa binnenna acollinde chie at su disìgiu de leare parte a sa binnenna, fàghere su binu e pràndere paris cun sos meres e sos traballadores de custa cantina. Pro su pràngiu ant a èssere aprontados pratos de sa coghina tìpica de su logu. A sas 16.00 Andrea Flore at a fàghere sa de duas letziones de su cursu chi pertocat a sos nuscos e sos aromatos de sos binos.
Domìniga 25 de cabudanni ant a èssere sas "Aziende Vitivinicole Farina e Molotzu" a acasagiare sos bisitadores chi ant chèrrere de leare parte a sa binnenna e a su pràngiu chi at a sighire a sos traballos in bìngia. A sas 16.00 est in programma sa de tres letziones de su cursu organizadu dae s'enòlogu Andrea Flore. A sas 19.00, in s'azienda Farina est prevididu s'acabu de sa manifestatzione.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
1Ego Bera Lauri, ki mi converto in manu de Deus et de sancta Maria de Bonarcatu et in manu de donnu Armannu su priore et in manu de sos monagos suos. 2Et pos morte mia apatsinde prode sancta Maria dessa plaza mia cun sas domos et issas binias et omnia quantu appo. 3Testes: Gunnari de Pau et Iohanni de Cappai et Iustu Bakia.
79.1 in manu de Deus] in manu in manu de Deus, la prima sequenza in manus è espunta con tratto di penna. monagos suos] monagos suos.
79.2 pos] pos. binias] binias. quantu] qntu con a scritta nell’interlinea.
79.3 de Cappai] de pau cappai, la parola pau è stata cancellata con tratto di penna.


text:
The Rescuers Down Under
Artìculu in LSC
The Rescuers Down Under (Sos Sucurridores in Austràlia in sardu) est unu film de aventuras animadu americanu, prodùidu dae sa Walt Disney Feature Animation e bessidu cun sa Walt Disney Pictures su 16 de santandria de su 1990. Su de 29 longumetràgios animados de sa Disney, su film est sa secuela de su film animadu de 1977 The Rescuers, chi s'est basadu subra sas paristòrias de Margery Sharp. Ponet a s'Outback australianu, su film si cuntzentrat in Bernard e Bianca biagende a Austràlia pro sarbare a unu pitzinnu mentovadu Cody de unu catzadore de banderas nde buscat de unu pugione de presa in perìgulu de estintzione.
Incluet sas boghes de Bob Newhart, Eva Gabor (in su ruolu tzinematogràficu finale), John Candy, e George C. Scott, The Rescuers Down Under fiat sa prima teatrale film animadu secuela prodùidu dae sa Disney.
Distributzione[modìfica | modìfica su còdighe de orìgine]
Originale[modìfica | modìfica su còdighe de orìgine]
- Bob Newhart: Bernard
- Eva Gabor: Miss Bianca
- John Candy: Wilbur
- Adam Ryen: Cody
- George C. Scott: Percival C. McLeach
- Frank Welker: Marahuté e Joanna
- Tristan Rogers: Jake
- Peter Firth: Red
- Wayne Robson: Frank
- Douglas Seale: Krebbs
- Carla Meyer: Faloo
- Bernard Fox: Chairmouse e Doctor Mouse
- Russi Taylor: Nurse Mouse
- Peter Greenwood: The Airplane Captain, The Radio Announcer
Italiana[modìfica | modìfica su còdighe de orìgine]
- Guido Sagliocca: Bernie
- Anita Bartolucci: Miss Bianca
- Oliviero Dinelli: Wilbur
- Luca Biagini: Jake
- Simone Crisari: Cody
- Luca Dal Fabbro: Frank
- Mauro Bosco: Percival C. McLeach


text:
Su noti iat fatu logu a is primus isperas de luxi pintendi is airis a orienti e lassendi crocau su celu a s'atra banda. In-d unu campu arrodiau de su desertu, sa brenti segura de un'aèreu iat angiau piciocus fatus a sordaus, trabballadoris de paxi bistius a gherreris. Unu avatu a s'atru ndi fiant bessius, insurdius po su trèulu forti de s'arrolliu de is motoris, a ermetu beni strintu in sa braba po amparai sa conca tùndia e ispilia, totus cantus beni imboddicaus in su corpetti contra-balla. Issu puru ndi fiat calau, a barsaca a coddu i a fusili in manu, amostendi seguresa po sa primu missioni cosa sua. Chi s'ùrtima puru iat a essi stètia. Nemancu fatu su primu passu in sa terra grega e sica, chi giai is ogus a pitzus d'iat postu Issa, Sa chi segat dònnia acàpìu, liendiddu beni po ndi podi torrai a si du pigai calincunu mesi a pustis. A tempus. In-d una di' cumenti a is atras fut, nàscia a suta de un'orizonti serrau de is arremòrius de gherra e de is atìtidus tristus chi levànt a sa vergantza. De su desertu tiràt unu bentu crispu, callenti che fogu. Unu bentu avesu a si ndi tragai avatu tupas ispinadas e mulinadas di arena fini e puntuda. Un'arena maca, chi pagu nc'iat postu a ndi furriai a stresura, scuressendi su soli e faendi calai su noti torra. A suta de s'umbra longa de sa Zìgurrat fiat Issa, Sa chi umbra no fait, abetendiddu po di setzi acanta, a ferrus beni acutzaus, pronta a di segai su filu, luegus chi s'ùrtimu granu di arena ndi fessit arrutu in sa clessidra chi medit su tempus. De una bomba fraigada a sa lestra, cun tìrria e disisperu, iat pigau sa forma custa borta Issa, Sa chi portai milli e una carota. Unu striori iat intèndiu issu, cumenti un'araxi astragau de monti niau. Unu corpu sicu, sentz''e du lastimai. A issu, che a is atrus candu a dòpiu sonat s'ora de sa dispedida. A issu, chi aintru de cudda tzrega de sordau, po sorti no nci fiat arrutu, ma po s'apretu. A issu, chi nisciuna duda iat tentu a nci artziai a s'aèreu mòviu de su petrollu arrefinau acanta domu sua. A issu, chi de cudda cria in sa cea spèrdia in mesu a su desertu, sinniau e sentz''e orba ndi fiat bessiu. Candu totu su sànguini iat acabau de derramai infustendi un'arena dònnia di' prus arrùbia, sa manu d'iat donau Issa, Sa chi sempri at tentu sa cara de unu sordau partiu de domu e mai torrau, po du acampangiai anch'est sa turri chi celu e terra s'atòbiant imparìs a totus is lìnguas de su niundu. Arrìbaus chi fiant, a manu tenta iant pigau po una scalera longa, chi a is ladus teniat dus murus artus de perda bianca, prenus prenus de fueddus iscritus. Is contus e is versus de is òminis e de is fèminas passaus de innia fiant. Is vidas, is prexus e is dolus, is amentus de totus is gentis de su mundu. Is benturas nàscias e mortas a suta de s'umbra de cudda turri, arrichesa e curpa de is gentis, destinadas a no si cumprendi mai a pari, fintzas a s'ora de pigai sa scalera longa chi addia portat. A bellu a bellu si fiat postu a ligi, imparendi dònnia lìngua chi a s'acabu stràngia no fiat prus. Dònnia contu o poesia cumintzàt cun su fueddu chi iat serrau su versu de ainnaintis, cumenti chi totus is istòrias a una sola ndi torressìnt e chi, po imoi, nd'acabbèssint in sa parti de muru ancoras biancu, chi a issu e totu fiat abetendi. Issa, Sa chi segat is cambas a su tempus, giai si ndi fiat andada a ndi pigai su chi, pustis a issu, iat'ai dèpiu adelantai sa stòria de is istòrias, lassendiddu ingunis, parau, faci a s'ùrtimu contu iscritu de sa manu de una fèmina, bocia in su mentras chi fiat pigliendi abba de una funtana bècìa: «Una borta a custa funtana da connosciant in dònnia partì de su mundu e d'arremonànt is boxis prus bellas chi s'apat arregalau Allàh, santu siat sempri su nòmini suu. D'anti cantada is Arruàt (1) de su desertu illacanau, candu sètzius a ingiriu de su fogu, abetànt su lugori de sa luna. Nd'ant scritu is poetas de sa corti de su palàtziu de s'urrei chi acumpangiaus de su sonu craru de su liutu, si faiant furai is versus de unu bentu bardaneri chi moviat is montis di arena. Ca un'àcua durci e cristallina ndi bessiat de cudda fontana, pari a sa chi currit in su Kauthàr (2). Su sidi ndi bogàt e s'arrexonu a is òminis torràt. Una mitza sentz''e acabu fiat, chi is antigus nd'arrosiànt is giardinus prus bellus e mannus chi òmini apat biu mai. Tandu sa terra fiat cumenti unu tapissu pintau de milli e unu frori, e su mundu fiat arricu de dònnia spètzia de frutu durci e saboriu. Imoi is sànias pùrdias (3) bufaus e su frutu marigosu de su Zacùm (4) papaus, ca is matas anti sicau e no dònant prus nudda, de cantu salia nd'est bessia cust'àcua po mori de totus is làgrimas derramadas de sa genti avesa a su disisperu.» Su disisperu oi est andau a fai cumpangia a is gentis de sa natzioni aundi scurigat su soli, fata de bucas chi bufant làgrimas, pitziosas che sali in-d una feria oberta, in su trincu antigu e mai sanau. Unu prantu sentz''e fini, chi ndi bessit de is ogus unfraus e stracus de castiai, e de circai de cumprendi, su chi de unu fillu, de unu sposu, de un'amigu nd'est abbarrau. Una bandera beni pinnicada, una medàllia a cruxi, unu capeddu arrimau; dus francus de prèmiu po ndi comporai is mellus froris de betiri a campusantu, anch'est sa losa de màrmuri friu, in mesu a is atras milli; una mariposa alluta po di essi gomai in su noti nieddu. E una fotografìa, apicada a suba de su nòmini suu a lìteras di oru, chi nc'est issu a divisa bona, sa cun is gradus e is mostrinas luxentis. Sa chi d'anti postu puru po du torrai a domu aintru de unu baullu de castàngiu amantau a bandera i a froris biancus. Sa de is atòbius e de is tzìrimònias. Sa de is fueddus ipocritas e de is sentimentus sitzillus. Sa de su dolu, de su lutu. Sa de Sa Morti, chi est bènnia a si du pigai in sa meria de Babilònia, aundi sa tzivilidadi est nàscia i aundi morit dònnia di'.
Carlo Mulas (Quartu S.E.)
2° premio 2006 (Sezione prosa «Angelo Dettori»)


text:
Limbas polinesianas
Artìculu in LSC
Sas limbas polinesianas sunt una famìllia de limbas faeddadas in Polinèsia e in àteras ìsulas de su Patzìficu in sa Micronèsia tzentru-meridionale e in sas ìsulas Vanuatu. Sunt classificàdas che suta-grupu de sa famìllia prus manna de sas limbas austronesianas.
S'agatant aprossimadamente baranta limbas polinesianas. Sas prus importantes sunt su tahitianu, su samoanu, su tonganu, su māori e s'hawaiianu. Sende chi sas limbas polinesianas tenent orìgine relativamente reghente e chi su protzessu de deferentziatzione est comintzadu petzi unos 2.000 annos fàghet, mantenent assimìgios meda fortes.


text:
afitài , vrb: afitare 1, fitare Definizione segare o fàere a fitas, segare a bículos piticos Sinonimi e contrari ifitare / amminudai, irminujare Frasi si afitat su civraxu, ca est pane russu ◊ dhi ant afitau su didu suisui ◊ at afitadu unu bellu giobu de sartitza ◊ est afitenne sartitzu a lepa Etimo itl. Traduzioni Francese découper Inglese to slice Spagnolo cortar en lonchasrebanadastajadasrodajas Italiano affettare Tedesco in Scheiben schneiden.
ischigliàre 2 , vrb Definizione segare a ischígliu, unu pagu a istúturu, parangau a una parte Etimo ctl. esquitllar Traduzioni Francese couper de travers Inglese to cut awry Spagnolo sesgar Italiano tagliare, rómpere a sghimbèscio Tedesco schräg schneiden.
istizàre , vrb Definizione bogare, segare o fàere calecuna cosa a tirighedhas fines, istacare is silibbas de sa conca de s'àgiu; fintzes arrasigare, istidhigare Sinonimi e contrari afitai 2. fit istizendhe su fundhu brujadu de su labiolu cun d-una moneda Etimo srd. Traduzioni Francese réduire en tranches minces Inglese to cut in slight slices Spagnolo cortar en tajadas finas Italiano ridurre in fétte sottili Tedesco in Scheiben schneiden.
secàre , vrb: segae, segai, segare Definizione fàere a orrugos (de css. manera e cun css. aina, ma fintzes solu fàere tachedha), ispartzire in partes, pigare una parte de ccn. cosa istacandhodha cun ccn. aina o fintzes a tiradura; tènnere sa capacidade de segare, de si segare; isconciare un'acórdiu, bènnere mancu a un'acórdiu, a una manera de fàere Sinonimi e contrari arrogai, chimentare, filchinare, istruncai, ruciare, stronciai, trincare 1 Modi di dire csn: segare a minudu, a maduru, a dortu, dritu, ororu, in frimmu, in bóidu, a istratzadura, a pistadura, a tostadura, segai a sbiàsciu, a unga, a corrupetza; segare una cosa morimori = andhendhe e miminendhe, semper prus istrintu, prus fine fintzas a torrare zustu a s'oru; segai a cíncinu, a límpiu (o in truncu) = a ororu, cun segada pertzisa a paris; segare fenu = fartzare; segare laore = messare; segàresi unu mermu de sa carena = fai una segada, arrogai ccn. ossu; segàreche unu mermu = istacaindedhu; segare su crèschere a unu = fai mali a unu de no sighiri a crèsciri; segare su rispetu a unu = pigaidhu sentza de arrespetu, fuedhai mali; secare sa passéntzia = donai tanti istrobbu de fai pèrdiri sa passiéntzia; segai a curtzu, segai in mesu de… (andhendhe)= andhare a rugadura, fora de caminu pro fàghere innantis, colare in mesu de…; segai sa diferénsia = pònnere de acordu duos, chircare de fàghere torrare paris duas ideas o àteru in disacórdiu; segai su giaunu = faghindhe zeunu, manigare carchi cosa; segai su sonnu = ischidare a unu chentza chi apet drommidu su tantu chi li cheret; segai is casidhus = bogare su mele; segai sa conca (in suspu) = dare ifadu mannu; segai su coru = àere o dare dispiaghere mannu; segai in ccn. logu = andhare, essíreche in…; segare sa currente, segare s'abba a unu (a una domo)= pigaindedhu o istacai sa currenti, serrai s'àcua a manera chi no ndi tengat, chi no ndi potzat pigai; segaisí de (un'arereu, de una famíglia) = bènnere de…, èssere de un'arereu, de una famíglia Frasi segai nuxi, méndula, nuxedha ◊ so andhadu a mi che segare sos pilos ◊ beneico sas pretas chi at secatu babbu meu (P.Dui)◊ s'ampudhita ndi est arruta e si est segada ◊ si at segadu unu pódhighe tochendhe bidru a cantos ◊ in montes che sunt seghendhe sas àrbures ◊ su maistu de pannu segat s'arrobba po fai sa bestimenta ◊ est rutu e si at segadu s'anca 2. custa est lepa chi no segat ◊ custus ferrus no segant: donamí is nous! ◊ sa pedra ferrina est mala a segare 3. unu sero at isetau a babbu e li at secau a tundhu s'errore meu e de sa fiza ◊ fiat faendusí una barchitedha po ci segai in s'ocèanu ◊ iat acabussau e in s'àcua ci segàt coment'e unu pisci ◊ dego no bos apo mai secau su rispetu! ◊ si no pagas sa currente, ti che la segant ◊ custu leputzedhu no segat mancu s'abba ◊ labai de no arrui in sa trampa de nc'iscavuai sa língua nosta po su progressu: est una trampa chi si at segau su cresci! (A.Satta)◊ sa lepa mia segat chei su pensamentu ◊ naramí de innui si segat cussu piciocu e ti potzu donai informatzionis giustas! Etimo ltn. secare Traduzioni Francese couper, casser, rompre, amputer Inglese to cut (off), to amputate Spagnolo cortar, romper Italiano tagliare, recìdere, amputare, rómpere, spezzare Tedesco schneiden, abschneiden, amputieren, brechen, durchbrechen.
sestài, sestàre , vrb Definizione dissignare, marcare e segare cosa segundhu una misura, una forma, nau mescamente de su chi faent is maistos de pannu a s'orrobba faendho bestimentu; pentzare e precisare un'idea, calecuna cosa de fàere, calecuna cosa a manera de arresurtare cunforma a una bisura Sinonimi e contrari festare, tallai / secare Modi di dire csn: sestare su pane: segare a cantos dae su cumassu su tantu zustu pro bi essire unu pane; sestare sa tula = sinnalare su tantu (in largúria) de arare in sa die; rúghere che sestatu = (nadu de carchi cosa chi si addatat bene a un'àtera), andai bèni meda; sestare in mannu = pentzai a cosas mannas, fai contus mannus, fai cosas mannas; sestare sos àbbidos a dossu a unu = critigare Frasi su sartu sestat sa robba pro la cosire ◊ semenaio su trigu a punzos intro de sas tulas chi aio sestadu (L.Brotzu)◊ soniat su ballu cun d-unu frusciedhu de canna chi aiat sestadu a punta de resorza ◊ truncat e sestat de dogni manera: zughet sa limba che fóscighe de trapera! ◊ mama preparat s'impastu, suighet e sestat su pane 2. cussu est unu chi sestat ingannos ◊ l'at sestada zusta a fàghere gai! ◊ su póveru candho sestat cosas in mannu est in su sonnu! 3. sa mama li at sestadu duas isculivitas, a su pitzinnu, ca at fatu dannu ◊ e che pigant a chéjia a coa fata, bichiritendhe che catedhu in fossu: sos chi sunt in piata lis sestant sos àbbidos a dossu (A.Dettori)◊ sestaiant tulas de sete passos Cognomi e Proverbi prb: chie bene sestat mezus cosit ◊ Deus sestat e Deus cosit Etimo itl. sestare Traduzioni Francese ébaucher, couper, recouper, projeter Inglese to sketch, to cut (out), to plan Spagnolo esbozar, recortar, proyectar, configurar Italiano abbozzare, tagliare, ritagliare, progettare, configurare Tedesco entwerfen, schneiden, ausschneiden, planen.


text:
CASTEDDU. Su terrorista Cesare Battisti aturat in Casteddu, presuna presone domiciliare: A bi lu negare sunt istados sos magistrados de averiguada de Casteddu, chi ant torradu su nono a su chi aiant pedidu su 10 de maju in ue Battisti, pro mèdiu de s’avocadu suo Davide Steccanella, pediat de lassare sa presone ca fiat malàidu de epatite B. Sa Diretzine de sas resones at agatadu una solutzione interna in sa presone etotu e duncas Battisti no at a gosare de preuna mesura diferente.
Battisti est inserradu in Màssama, sa presone de Aristanis, dae ghennàrgiu de su 2019 cando l’aiant arrestadu in Bolìvia a pustis de 40 annos chi fiat bandidende. Aiat pedidu de fàghere sos arrestos domiciliares in Làtzio in ue istant unos cantos parentes suos, ma sas togas de averiguada l’ant torradu su nono.


text:
Federico Chabod
Aosta 1901 - Roma 1960
Bibliography: G. Ferraioli, Federico Chabod e la Valle d'Aosta tra Francia e Italia, Roma, Aracne 2010; M. Herling e P.G. Zunino (a cura di), Nazione, nazionalismi ed Europa nell'opera di Federico Chabod: atti del Convegno, Aosta, 5-6 maggio 2000, Firenze, L. S. Olschki 2002; G. Sasso, Il guardiano della storiografia. Profilo di Federico Chabod e altri saggi, Bologna, Il Mulino 2002; Id., Profilo di Federico Chabod, Bari, Laterza 1961; S. Soave, Federico Chabod politico, Bologna, Il Mulino 1989; F. Venturi, Chabod, Federico, in Dizionario Biografico degli Italiani, vol. 24 (1980); B. Vigezzi (a cura di), Federico Chabod e la nuova storiografia italiana dal primo al secondo dopoguerra, 1919-1950, Milano, Jaca Book 1984; Bibliografia degli scritti su Federico Chabod (1924-1996), a cura di R. Mantegari, con la collaborazione di M. Cuaz e A. D’Orsi.


text:
""
Paris cun Lucia e Maria Leonarda est operadora de riferimentu de sos ufìtzios linguìsticos de su giassu de su Meilogude su cale est originària. Adriana difatis est de Boruta. Ma in su tempus at traballadu in unas cantas biddas de sa Sardigna mòvida dae s’entusiasmu de connòschere realidades noas.
Un’iscanzada de risu cuntagiosa, un’ograda orgolliosa, s’est dada cun passione verdadera a sas atividades pro sos pitzinnoscun sa punna de afortiare in issos s’amore pro sa limba sarda e pro sa terra nostra.
A fora de sas atividades culturales e linguìsticas li praghet meda biagiare, lèghere, cosire e fàghere passigiadas longas.
Narat “Mi praghet pensare chi sa Sardigna pro semper at a èssere abitada dae pessones chi ant a contivigiare sa limba e sa cultura issoro gasi de mantènnere bias sas caraterìsticas chi nde faghent una terra ùnica”. Comente a no èssere cuncordes cun issa?


text:
Passu de importu in sa chirca de su coronavirus. S’Istitutu Spallanzani de Roma at isuladu su cepu de su ‘2019-nCoV’, comente ant giai fatu Austràlia, Usa e Tzina. S’Itàlia est duncas su primu tzentru europeu a segudare custu risultadu.
Su virus (chi at giai fatu prus de 360 mortos) est istadu isoladu de s’Istitutu Natzionale Maladias Infetivas “Lazzaro Spallanzani”.
Su de àere isuladu su virus signìficat tènnere s’oportunidade de ddu pòdere istudiare e cumprèndere aici comente fàghere pro firmare sa difusione sua.
S’isulamentu virale permitit de fàghere un’istrutura de su virus pro ddu cunfrontare cun sos cepos giai isulados in Tzina e a foras de sa Tzina, pro valutare ci ddoe sunt mudaduras. S’isulamentu de su virus podet agiudare a pònnere a puntu sos mètodos diagnòsticos, provare cantu sunt profetosas is molèculas antivirales connotas e cunsentire s’isvilupu de istrategias terapèuticas.
Primas rigas de s’istrutura de su coronavirus ‘2019-nCoV’:
attaaaggtt tataccttcc caggtaacaa accaaccaac tttcgatctc ttgtagatct
gttctctaaa cgaactttaa aatctgtgtg gctgtcactc ggctgcatgc ttagtgcact
ttctgcaggc tgcttacggt ttcgtccgtg ttgcagccga tcatcagcac atctaggttt
cgtccgggtg tgaccgaaag gtaagatgga gagccttgtc cctggtttca acgagaaaac
acacgtccaa ctcagtttgc ctgttttaca ggttcgcgac gtgctcgtac gtggctttgg
agactccgtg gaggaggtct tatcagaggc acgtcaacat cttaaagatg gcacttgtgg
Poite tocat a isulare su virus? Pro agatare prus a lestru unu vatzinu
Comente ant ispiegadu sos ricercadores, sa disponibilidade de sos datos de su virus ant a cunsentire “de assetiare sos mètodos chi esistint e pro ndi agatare àteros”.
Tènnere a disponimentu su virus in unu sistema de coltura permitit de proare meighinas in vitro e de fàghere istùdios de patogenesi (est a nàrrere sos mecanismos de replicatzione). Cando sos istudiosos iscoberint sos virus noos, su materiale pro partire est pròpiu su virus, pro ite bolet nàrrere a tènnere unu trastu pro fàghere diàgnosi fatas cun critèriu e pònnere a sa proa ‘sierologicos’ chi àncora non b’ant.
Cun su campione in laboratòriu podimos pònnere a verìfica cantu sas meighinas sunt profetosas a firmare sa crèschida de su virus. Istudiende s’evolutzione sua, amus a cumprèndere su tassu de mudadura de su virus.
“A pustis de àere donadu unu vatzinu isperimentale a sa persona – ispiegant sos espertos – podimus pigare su sàmbene pro ddu pònnere a cuntatu cun su virus biu, pro bìdere si b’at sa risposta de sos anticorpos. Si otenimus resultados, at a bòlere nàrrere chi semus in una bona pista”.


text:
Entziclopedia Britannica
Articulu in nugoresu
Sa Entziclopedìa Britannica (in latìnu Encyclopædia Britannica) est istàda prubicàda a cumintzàre dae su 1768-1771 chin su lùmen de Encyclopædia Britannica, or, A dictionary of arts and sciences, compiled upon a new plan. Sa prima editzione cumintzèit a bènner imprentàda in Edimburgu, Iscotzia. Sa Britannica fit una de sas prus mannas entziclopedìas generalistas in limba inglesa e la sìchin a mandare a in àntis oje in dìe.
Dae su tardu Settichèntos fìntzas a sos primos annos de su Novichèntos, sas boches de sa Britannica in supra de unu argumentu determinàu fin tèntas che autoridade, e a bìas bi aìat in intro teorias e chìrcas novas pro su prùbicu de istudiòsos. Sa Britannica fit tando meda fentomàda in sa curtura anglofona. S'entziclopedia at mudàu funtzione e gradu a su cumìntzu de su seculu de XX, e custu si bìet in sas editziones de sa Britannica dae sa de ùndichi in sùsu. Non fàchen prus a autoridade: in sa modernidade, sos papèris accademicos, libros ispetzialitzàos e fontes digitales an picàu su postu chi fit de s'entziclopedia.
A commo, sa Britannica est intràda pèri in sas versiones CD-ROM, DVD-ROM e in su World Wide Web; bi l'at fatta a vìvere a sa cumpetissiòne de unu numeru, semper prus mannu, de fontes informativas. In su 2012 Jorge Cauz, òmine a capu de Encyclopaedia Britannica Inc., at decraràu chi s'editzione de su 2010 fit s'urtima a bènner imprentàda, ca dae s'imprènta benìat s'unu pro chèntu ebbìa de tottus sas bèndias de sa cumpanzìa.
Sas boches de sa Britannica sìchin a èsser tèntas in cussìderu mannu, e sa zente sìchit a bi fàcher riferimentu.


text:
Domìniga colada, su 23 de maju, tres delegatziones de ativistas de is fortzas indipendentistas Irs, militantes de ProgReS e is sustenidores de Torra, su coordinamentu nou de indipendentistas sena tèsseras, si sunt addobiados a Zuradili, a probe de Marrùbiu, pro annuntziare s’incumentzu de unu protzessu de diàlogu, mutidu Est Ora, tra is tres partidos.
Sa cunferèntzia de imprenta est istada aberta dae s’interventu de Franciscu Pala, unu de is promotores de Torra. Pala, – giai fundadore de Irs e ex responsàbile de su movimentu finas a su 2011, at faeddadu in calidade de cumponente de su comitadu de gestione de su blog Helis, e at solletzitadu totu is indipendentistas de torrare a organizare de s’indipendentismu polìticu, ma sena peruna presse. Fatu fatu a issu ant allegadu sos rapresentantes de is tres fortzas polìticas, ognuna cun su sìmbulu issoro, unidos in manera simbòlica dae is contzos de una broca nuràgica torrados a unire a pare.
Pro ProgRes est intervènnidu Adriano Sollai, ex dirigente de sa manca indipendentista, posca Edoardo Figus, de su coordinamentu de Torra, giai presidente istòricu de s’assòtziu de giòvanos indipendentistas Scida, ex militante de Sni finas a su 2014, e a ùrtimu su rapresentante de Irs, Simone Maulu – ativista istòricu e immoe referente de su movimentu pro su protzessu de diàlogu.
Custu protzessu de apresimentu est cumentzadu nemancu unu mese a oe, in ocasione de Sa Die de sa Sardigna, cando su movimentu Irs, su partidu Progres e su coordinamentu Torra ant annuntziadu sa nàschida de unu blog comunu – helis.blog – comente su primu logu de elaboratzione cumpartzida.
Is rapresentantes de is tres delegatziones ant fatu ischire chi non cherent istantargiare torra una coalitzione eletorale noa, ma petzi torrare a cosire is raportos, prus umanos chi non polìticos, tra is ativistas istòricos de Irs e de Progres e incruire fintzas elementos chi no ant mai fatu parte de is duos partidos.
Is tres fortzas polìticas si sunt incaressiadas a totu is sardos de Sardigna e de su disterru pro chi càstient cun atentzione a custa initziativa, cumbintos chi s’oferta polìtica progressista, internatzionalista, euromediterranea, ecologista, nonviolenta e antiratzista issoro potzat èssere acollida comente bàlida e credìbile.
Sas initziativas imbenientes de Est Ora ant a èssere publicadas in su giassu www.helis.blog e in sitos de is fortzas polìticas: irsonline.net, progeturepublica.net, torrasardigna.org.
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
NUGORESA EST UNA BIRRA CHI AT SA MATESSI PERSONALIDADE DE SA TERRA INUBE NASCHIT: LÌBERA, DERETA, PODEROSA; GAI ETOTU CHE A SA FÈMINA DE S'ANFORA SARDA DE FRANTZISCU CIUSA, BENA FRISCA DE BIDA E SÌMBULU DE SA CURTURA DE S'ÌSULA.
SU COLORE SUO EST DE ORO E PARET BRIDU COLORIU, S’ISPRUMA EST BUNDANTE E DURAT MEDA. INDÌSSIOS DE MARTU SUNT AMMISTURAOS CHIN TRATAS DE FRÙTURA E ISPÈSSIAS. A SU TASTU NDE ESSIN A FORA IMPRESSIONES DE DURCHESA, NUSCOSAS E ISPIPILLAS. SA TANCADA EST NETA E PACU PACU MARICOSEDDA.
CROPAMENTOS IN CUCHINA
Nugoresa est bona meda a la bìbere chin casos mesu betzos e salames pacu ispetziaos. Pro more de su naturale forte suo, ligat bene chin petha de fera e chin birduras impastizadas e frissas; imbetzes chin sos pratos de mare cumbenit un’abinamentu chin sapores prus lèpios, a tipu su de su pische buddiu chin unu filu de òzu, o su de su purpu fatu a salada. De sos primos, chin custa birra su risotu chin tùnniu est sa cosa menzus.
BIRRA ARTESANALE, BLONDE ALE
SANTU PREDU EST UNA BIRRA CHI AT SA MATESSI PERSONALIDADE DE SA TERRA INUBE NASCHIT: LÌBERA, DERETA, PODEROSA; GAI ETOTU CHE A SA FÈMINA DE S'ANFORA SARDA DE FRANTZISCU CIUSA, BENA FRISCA DE BIDA E SÌMBULU DE SA CURTURA DE S'ÌSULA.
A SA MIRADA EST IN COLORE DE ORO, CHIN ISPRUMA PÈRPERE E CHI ADDURAT MEDA. A SU NUSCU S’INTENDEN FORTE FRAGOS DE AGRUMES, DE ISPÈTZIAS E DE CORJOLA DE PANE. IN BUCA SUN SOS MALTOS SOS CHI S’INTENDEN DE PRUS, LASSANDE PETZI IN SU FINIRE UNU TRETU MINORE A SU SABORE MARIGOSU DE SU LÙPULU.
CROPAMENTOS IN CUCHINA
Sa Santu Predu l’acrobas bene meda chin sartitza e salames e chin casos mesu betzos, imbetzes sas pethas perfetas chin issa sunt su carpaccio e su gulasch. In sos pratos de mare, imbetzes, a sos nuscos suos lis podent dare fortza meda unu carpaccio de tonnina chin agrumes o unu risotu chin pische.
BIRRA ARTESANALE, BELGIAN ALE
SÈUNA EST UNA BIRRA CHI AT SA MATESSI PERSONALIDADE DE SA TERRA INUBE NASCHIT: LÌBERA, DERETA, PODEROSA; GAI ETOTU CHE A SA FÈMINA DE S’ANFORA SARDA DE FRANTZISCU CIUSA, BENA FRISCA DE BIDA E SÌMBULU DE SA CULTURA DE S’ÌSULA.
EST UNA BIRRA IN COLORE DE AMBRA, CHIN SA SPRUMA CHI PARET CREMA. JUCHET NUSCOS MEDAS, DAE SU DE BISCOTU, DE TÙCARU COTU E DE TURRAU DE SU MALTU, A SU FRUTAU E ISPETZIAU CHI LI DAN SOS LÙPOLOS. SU TRÌDICU FACHET A MANERA DE INDURCHIRE S'INTRADA A BUCA, E ACABAT CHIN UN'IMPRESSIONE UNU PACU MARICOSA, ASSUTA E NETA.
CROPAMENTOS IN CUCHINA
Sa friscura sua, chin una serrada durche e unu pacu de maricosu lèpiu lèpiu, cuncordat bene meda chin pratos non tropu cumplessos ma importantes: risotto a sa piscadora, frègula, lisanzas chin bagna chin peta de sirbone. E pro chie preferit sos secundos: ghisau de peta bùbula chin patata e pìpere nigheddu. Bona a beru chin casos mesu betzos.
BIRRA ARTESANALE, SAISON
BADU'E CARROS EST UNA BIRRA CHI AT SA MATESSI PERSONALIDADE DE SA TERRA INUBE NASCHIT: LÌBERA, DERETA, PODEROSA; GAI ETOTU CHE A SA FÈMINA DE S’ANFORA SARDA DE FRANTZISCU CIUSA, BENA FRISCA DE BIDA E SÌMBULU DE SA CULTURA DE S’ÌSULA.
ISPRUMA IN COLORE DE NUZOLA, PÈRPERE E CHI DURAT MEDA. SA BIRRA, IN SA TASSA, EST IN COLORE DE ÈBANU, DAE BELAU A TRÙBULU. A SU NASU SI NDE PICAN SA PARTE MANNA SA FRÙTURA SICA E SOS NUSCOS BEZETALES. IN BUCA TORRAT SU CHI AS TASTAU CHIN SU NASU, UN’EFETU LENTU E IMBOLICOSU, E UNA NOTA LÈPIA DE MARICOSU IN S’ACABU.
CROPAMENTOS IN CUCHINA
Sa Badu ‘e Carros est bona meda cun petas de cotura longa o de fera, ma bocat a campu su menzus chin sos durches fatos chin tziculate, cremas de recotu, tartufos de tziculate, turta Sacher, brigadeiro. Sos tonos suos caentes e turrados, chi inghirian sa buca de tziculate chin caffè, andan de acordu chin cuddos de su tziculate etotu.
BIRRA ARTESANALE, COFFE PORTER
COLORE GROGU DE OPALE CHIN ISPRUMA FINA CHI DURAT MEDA.
SU BOUQUET DE LÙPOLOS AMERICANOS BOCAT A FORA NUSCOS FORTES DE FRÙTURA TROPICALE E AGRÙMENES CHI FACHEN PESSARE A MANGO, PAPAYA E LITCHI. SAS IMPRESSIONES TROPICALES LAS ATZAPAS TORRA IN SU PALADU, INUBE S’ISTRUTURA E SU GRADU ALCÒLICU ANDAN IN PARE. IN S’ACABU, FACHET DE FUNDU UNU MARICOSU DILICAU.
CROPAMENTOS IN CUCHINA
Chin sa friscura e sa nuscosidade sua ammàniat su paladu a pratos ispetziaos o azicu picantes. Bona a beru chin tazeris de salùmenes e casos, ma bene parada puru pro pònnere fronte a pratos istruturaos comente ispaitos chin ritzone e tartufu. Sa tancada maricosedda sua ligat bene meda chin petas grassas che a s’anzone ghisau.
BIRRA ARTESANALE, INDIA PALE ALE
7 de trìulas 2017Piazza Italia, Nuoro
LIVE MUSICDirty HandsRiff Rafft
DIRETZIONE ARTÌSTICAInoke
1 de cabudanni 2018Piazza Satta, Nuoro
LIVE MUSICGavino Murgia TrioL'Armeria Dei BrigantiMomak DJ set
DIRETZIONE ARTÌSTICAFrancesco Medda Arrogalla
NUGORESA MUSIC FEST
III EDITZIONE...EST ARRIBANDE
Sede legale
DICIEMME s.r.l.
Via La Maddalena 18
08100 Nuoro (NU)
Cuntatos
Tel. +39 333 99 81 375
birranugoresa@gmail.com
P.IVA
01415930914
NUGORESA, OFFICIAL DRINK PARTNER DE SKYDIVE SARDEGNA
Sa dropzone de Skydive Sardegna est su logu prus de importu pro su paracadutismu in Sardigna. Inghiriada dae su birde de su sartu de Parteolla, permitit de àere, totu in pare, s’ispantu adrenalìnicu de sa ghetada dae s’aeroplanu chin sa pache e sa serenidade de unu logu trancuillu meda.
#skydivesardegna #nugoresa


text:
Massimo Pittau
(Nùgoro 1921 – Tàtari 2019)
E
st unu de sos babbos mannos de sa linguìstica sarda; est nàschidu in Nùgoro in su 1921, ma a mannu Tàtari l’at leadu comente fizu de contu. A su dialetu nugoresu at dedicadu sa tesi de làurea in Lìteras chi at leadu in s’Universidade de Torinu, suta sa ghia de Matteo Bartoli.
In s’Universidade de Casteddu at leadu un’àtera làurea in Filosofia, andande a fundu in sos istùdios in s’Universidade de Firenze. Dae su 1971 est professore de Linguistica sarda, Glottologia e Linguistica generale in s’Universidade de Tàtari. At connotu de pessone su linguista Max Leopold Wagner, babbu mannu de sa linguìstica sarda, e cun issu at àpidu, pro medas annos, raportu iscritu, finas a cando est mortu Wagner. At iscritu prus de chimbanta lìberos e prus de batorchentos istùdios susu chistiones de linguìstica, filologia e filosofia de su limbazu. In su 1972, pro sos tribàllios pubricados, li benit dadu su “Premio della Cultura” de su Presidente de su Cossizu de sos Ministros. E in su 1995 su Prèmiu de su Grupu internassionale de Pisa pro sa sessione “Letterati del nostro tempo” pro s’òbera Poesia e Letteratura-Breviario di poetica (Brescia 1993). Su Prèmiu Otieri, in su 1995, l’at chèrfidu assinnare su Premio per la Cultura. Fut fintzas sòtziu de su “Sodalizio Glottologico Milanese” e de sa “Società Italiana di Glottologia”. In su 2017 s’Acadèmia de su Sardu ONLUS l’at chèrfidu intre sos sòtzios onoràrios.
Pittau at triballiadu meda cun sa limba etrusca, chircande fintzas acàpios cun sa limba paleosarda. E a sa limba etrusca at dedicadu prus de trint’annos de istùdios, 12 lìberos e prus de chentu artìculos. Pro issu su sardu e s’etruscu fin sorres e ambas limbas indoeuropeas. Ma custa tesi no est pràghida a sos acadèmicos e calicunu, su linguista Eduardo Blasco Ferrer, pro nde mentuare unu, at criticadu meda custa chistione. Pro Blasco Ferrer (a.), duncas, sa limba sarda antiga no aiat acàpios cun s’etruscu, ma fit imparentada cun sa limba basca.
Pittau at sighidu a istudiare sos pòpulos nuraghesos e etruscu e arribande a congruire chi sa parte chi at àpidu sa Sardìnnia in su II sec. p.C., fit de importu mannu, cunfrimadu fintzas dae sa polìtica de alleàntzias, e dae su àere leadu parte a s’istòria de sos Pòpulos de su Mare, cando benian cramados Shardana, e prus in particulare a s’invasione de s’Egitu.
Unu de sos tribàllios prus massissos de Massimo Pittau est “I nomi di paesi, città, regioni, monti, fiumi della Sardegna. Significato e origine”, unu ditzionàriu mannu de sos nòmenes de logu, cun prus de bintimiza nòmenes, iscritu cun sabidoria manna e fadiga manna.
Cumparti


text:
Malasorti
(Cuartu, 2012)
M
alasorti est una truma fromada dae tres artistas chi impreat su dub, su jazz e su “chena de acabbai” comente sonajolu, li praghet fintzas a isuzigare sas poèticas sardas, tropicales e de su Mediterràneu. Est cumposta dae Emanuele (Lele) Pittoni, cantante e iscritore, su sonadore de trumba e antropòlogu Frantziscu Bachis, e su cumponidore dub master Francesco Medda (Arrogalla), sos primos duos faghian parte de sa truma como iscontza Ratapignatta. In su 2013 an pubricadu su primu videoclip Malasorti (dirigidu dae Enrico Ciccu), an triballiadu paris a su pintore “Marjani”, pubricadu unu EP in Frantza e sonadu a traessu e a longu pro tota sa Sardìnnia e fintzas in Lituània, Inghilterra, Cadalùnnia e Itàlia. In su 2013 Malasorti pubricat Frastimus in dub. Dae su 2018 Malasorti tribàlliat cun s’eticheta sarda S’ArdMusic chi at produidu su primu cd ufissiale S’ArdCity.
Cumpartzi


text:
1‹I›tem ordinamus qui si alcuna persone chertarit ad attera pro alcuna causa et provat per carta over per testimongios cussa causa pro qui chertarit, over qui ’ndi esseret confessu, 2deppiat essere pagadu integramenti de cussu pro qui at avir chertadu et binquidu per carta over per testimongios o per confessione, et non deppiat issu jurare affattu dessos testimongios.
3Et si cussos testimongios qui avirit clamados non binquirint cussu chertu, ad icussu homini c’at avir chertadu non siat dadu sagramentu.
4Et satisfaçat su spendio sa parti qui at perdere a sa qui at binquiri, secundu qui est ordinadu exceptu sagramentu de calumpnia, qui si poçat dari a cascuna dessas partis quando siat requestu in su pri‹n›cipiu dessa questione et contestada sa lide.
- si cussos testimongios | si non cussos testimongios
- questione | la prima asta della u è sovrascritta a una e


text:
“Patria” est su contu de duas famìllias chi nche bivent in su Paisu Bascu. Est s’istòria archetìpica de su cunflitu natzionalista de custa Terra, ue sas amigàntzias, sas relatziones umanas sunt istadas mutzadas e arruinadas dae sa gherra longa e crua chi at nch’at postu a cara de pare s’Istadu ispagnolu cun s’organizatzione militare ETA (Euskadi Ta Askatasuna), sa chi lutaiat pro s’indipendèntzia de Euskadi.
In su lìberu leghimus noe esperièntzias diversas ma acapiadas intre issas, signu de diversidade e de iscontru: a un’ala sa de Txato, mortu in s’atentadu ordingiadu dae sos indipendentistas bascos, sa de Bittori, mugere sua e de sa fìgia issoro, Nerea. A s’àtera agatamus Joxian, in pare a sa pobidda Miren e a su fedu issoro, Joxe Mari (militante de ETA), Arantxa e Gorka.
Sa pinna ispantosa de Fernando Aramburu nos pintat sa matessi iscena, a cando bida dae Bittori o da Nerea, a cando pompiada cun sos ogros de Miren. Gasi nos benit prus fatzile de mirare a sa realidade a manera multidimensionale, sena chircare fortzosu bonos e malos, iscurtende sas resones de totus, pro lòmpere a sa concrusione prus manna chi sa vida est unu biàgiu cumplessu e difìtzile in ue, su chi abarrat a sa fine, est ebbia s’umanidade turmentada de sos personàgios chi la ànimant.
S’introspetzione est sa dimensione chi dòminat totu sa narratzione. In “Patria” no esistit un’òrdine temporale pretzisu: s’ora, intre passadu e presente, est sa chi intendent sos protagonistas, non sa chi iscurret de a beru.
Unu libru emotzionante custu, chi nos contat s’istòria de su cunflitu bascu bìvida subra sa pedde de sa gente comuna.


text:
Wellington
Wellington a l'é a capitâle da Neuva Zelanda. A gh'à 250.400 abitanti.
Geògrafia[modìfica | modìfica wikitèsto]
Stöia[modìfica | modìfica wikitèsto]
Pòsti de interèsse[modìfica | modìfica wikitèsto]
Economia[modìfica | modìfica wikitèsto]
Coltûa[modìfica | modìfica wikitèsto]
Manifestaçioin[modìfica | modìfica wikitèsto]
Feste e fëe[modìfica | modìfica wikitèsto]
Comunicaçioin[modìfica | modìfica wikitèsto]
Atri progètti[modìfica | modìfica wikitèsto]
- Wikimedia Commons a contêgne di files in sce Wellington


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
apretàe, apretài , vrb: apretare 2,
apretari Definizione
pònnere in apretu, in dificurtade manna, pònnere presse, essire o fàere prus càdriu, prus fruscu; rfl. caminare prus impresse, istirare su passu camminandho
Sinonimi e contrari
acadriare,
apressurai,
apretonare,
trotinare
Modi di dire
csn:
apretare una cosa a… (a sole, a fogu, a chíngia, e gai) = fàghere dannu a sa cosa cun su sole, cun su fogu, sa chíngia a tropu; apretare sa màchina = fàghere andhare prus lestra
Frasi
sighint sas agonias a apretare ◊ su sole apretaiat sa campagna chena piedade ◊ bae a sa friscura, ca a tardu ti apretat su sole! ◊ a su malàidu li at apretadu su male ◊ in cussu logu mergiani apretat e no fait a fidai is angionis
2.
is fillus megant de dh'apretai a comporai su tratori ◊ su guvernu cheret apretadu chi muntenzat sas promissas ◊ si apretesint de sighire sa volontade sua ◊ si ti apretat su fritu cugúzadi! ◊ candu mi apretat su fàmini papu ◊ l'est apretandhe su sonnu ◊ su bentu est apretendhe ◊ est comintzendhe a pròere: si apretat abberimus su paracu
3.
a sa padedha abbàssiali su fogu, no l'apretet ca si atacat
4.
cudhu si apretat e aciapat su cani
Etimo
spn.
Traduzioni
Francese
presser
Inglese
to chase closely
Spagnolo
apretar
Italiano
incalzare,
mèttere frétta a qlc.,
intensificare qlcs
Tedesco
jdn zur Eile antreiben,
sich beeilen.
trubàre , vrb: trubbare,
truvare,
turbare,
turvare Definizione
fàere andhare, apretare po andhare (nau pruschetotu po is animales, ma fintzes po gente pigada coment’e animales, chentza arrispetu); portare su bestiàmene de una pastura a s'àtera; fàere essire a pígiu sa fera in cassa, fintzes su pische po piscare, istesiare, fàere istesiare, fintzes solu andhare; prnl. afracai, su si betare cun fortza contra a ccn. a iscúdere, mossigare, atumbare, incorrare o fàere àteru de male; nau in cobertantza de s'ómine, de su mascu, cobèrrere; fintzes nàrrere o atuare una cosa a unu candho no dha faet po su pagu interessamentu
Sinonimi e contrari
sucai,
tzitziare
/
atramudai
/
afarcai,
agghegiare,
assurpire,
azachinare,
crazugai,
tzurricare
/
zúchere
Frasi
pastores, truvade sas berveghes! ◊ sos canes si sunt betados a sa tupa pro trubbare sa fera ◊ commo no turbas prus sos pecos dae Costera ◊ trubba s'àinu, fàghelu andhare impresse! ◊ turvaiat sos voes cun d-unu frúschiu chi ischiat isse ◊ su ventàriu aiat sichitu a turvare e a molinare sas framas
2.
o luna maca, a ube ses turbandhe?! ◊ trubba a dainanti: bae, no istes ispetendhe! ◊ trubbachelu su bestiàmine, no mi che collat s'olia!
3.
si li est trubbadu su trau e si no si fit fatu a bonu a si partare l'aiat mortu! ◊ ajó, ista masedu, cantu ti truvas daghi ti faedho! ◊ si mi est trubbadu a m'iscúdere, ma candho at bidu sa lepa at furriadu!
Etimo
ltn.
turbare
Traduzioni
Francese
pousser,
conduire en avant
Inglese
to spur,
to conduct
Spagnolo
aguijonear,
ojear la caza
Italiano
stimolare,
far andare,
condurre avanti
Tedesco
antreiben,
anstacheln.


text:
Eja: intervista a Fredo Valla, sceneggiatore e registaDicembre 3, 2012
«Una die apo detzìdidu chi fiat prus importante meda a traballare pro s’Otzitània»
De reghente amus addoviadu torra a Fredo Valla, chi est intelletuale nòidu de sas baddes otzitanas de Piemonte ma finas unu de sos protagonistas de su mundu de sas minorias linguìsticas de s’istadu italianu. Semper interessadu a sas chistiones natzionales in Europa (nos fìamus connotos prus de deghe annos a como in unu viàgiu de istùdiu in Galìtzia de sa Comunidade europea!), est dae deghe nùmeros finas diretore responsàbile de Noas/Eja.
In s’intervista nos contat noas importantes de su mundu otzitanista de como e su rùolu suo in su movimentu chi nd’est derivadu, comente militante, iscritore, iscenegiadore, regista.
Pregontas de DIEGU CORRÀINE
• Iscenegiadore e regista: sos ùrtimos impinnos tuos!
Beru. Deo traballo pro sa produtzione de Pupi Avati, cun sas sèries televisivas dae issu matessi produidas: una subra de sos museos in Europa, s’àtera dedicada a sos logos de sa devotzione. Pro custa sèrie so istadu in Portugallu e in Bulgaria.
Comente iscenegiadore, apo iscritu finas su sugetu de s’ùrtima pellìcula de Giorgio Diritti chi at a essire luego: Un giorno devi andare. So finas documetarista, s’ùrtimu chi apo fatu est dedicadu a un badia tzistertzensa fraigada inoghe a curtzu. Est una pellìcula in parte autobiogràfica, ca in intro bi so finas deo pèrdidu in sa modernidade chirchende rispostas.
• S’èsitu tuo prus mannu in custos ùrtimos annos?
S’èsitu prus mannu chi apo tentu est istadu, de seguru, su de àere partetzipadu, in su 2005, comente autore de su sugetu e comente iscenegiadore a su longumetràgiu “Il Vento fa il suo giro”, un’òpera chi de seguru at rapresentadu una novidade in su panorama de su tzìnema italianu. Est istadu, difatis, unu film autoproduidu, realizadu sena dinare agiomai, cosa frecuente meda in su tzìnema, ma non meda in sos longumetràgios. Custa pellìcula est istada finas importante ca pro sa prima bia sa limba otzitana est istada impreada in su tzìnema in manera sistemàtica. “Il vento fa il suo giro” (E l’aura fai son vir, in otzitanu) est retzitadu in frantzesu, otzitanu e italianu, ma mescamente in otzitanu.
• Comente ses arribbadu a èssere regista e iscenegiadore. In antis, ite “vidas” as tentu?
Giai est a beru chi apo tentu “vidas” diferentes. Apo incumintzadu comente istudente de geologia, a pustis sa militàntzia otzitanista in favore de sa natzione e de sa limba, mi nch’ant istesiadu dae sos istùdios universitàrios. Una die apo detzìdidu chi fiat prus importante meda a traballare pro s’Otzitània. In cussos annos, difatis, isperaìamus de realizare sas autonomias de sas baddes otzitanos in pagu tempus.
• Est istadu in impinnu polìticu su tuo, in intro de un’organizatzione?
De seguru, un impinnu polìticu: a traballare pro sos giornales, manifestatziones, sensibilizatzione in intro de su Movimentu Autonomista Otzitanu (MAO).
• Custa idea e movimentu, una traditzione antiga teniat?
Est istada, in su casu nostru, un’iscoberta, s’iscoberta otzitana, de èssere una natzione cun una limba nòbile. Finas a carchi annu in antis, nos creìamus petzi gente de monte o piemontesos de segundu livellu. A iscobèrrere chi tenìamus in s’antigòriu artistas nòbiles comente sos trovadores, a iscobèrrere chi sa limba de oc est istada una de sas limbas europeas prus mannas in s’Època medievale, at fatu crèschere s’istima pro nois etotu. Non fìamus prus gente povera de sos montes ma fìamus “aristocràticos” chi abbaidàiant sos àteros dae s’artu a su bassu. A sa prima fase, agigu “innotzente”, est sighida deretu a pustis una fase de leada de cussèntzia polìtica tìpica de sos annos Sessantoto. Ma s’influèntzia prus manna l’at tenta de seguru su babbu de s’otzitanismu polìticu François Fontan, chi fiat bènnidu a istare in sas baddes nostras, pustis de èssere fuidu dae Frantza, dae s’Otzitània frantzesa, ca fiat pessighidu dae sa politzia pro s’agiudu chi aiat dadu a su fronte de liberatzione natzionale algerinu.
• E comente est istadu acollogidu in logu bostru?
Fontan est istadu acollogidu bene meda finas dae sa gente nostra chi est pagu aberta a su nou, a su diversu, a s’istràngiu. Finas s’omosessualidade decrarada sua no est istada un’ostàculu, est istadu amigu meda de sa populatzione de Fràssino, paris cun un’àteru pessonàgiu Barba Toni Boudrier, unu de sos prus importantes poetas cuntemporàneos nostros, ma finas in su panorama italianu. Fontan fiat una pessone crara meda. Oe dìamus tènnere bisòngiu mannu de sa craresa sua, mescamente in sas chistiones natzionales e de sas minorias linguìsticas, ca b’at unua cunfusione manna.
• Tando Fontan teniat unu vocabulàriu craru meda!
Eja, teniat unu vocabulàriu craru, ideas chi a pàrrere meu balent galu como, comente “in ue b’at una limba b’at unu pòpulu e custu pòpulu tenet su deretu de dispònnere di sesi. S’autodeterminatzione balet semper, finas si unu pòpulu non tenet fortza econòmica, militare, culturale, finas si non tenet iscritores comente Petrarca o Voltaire o una produtzione literària manna”. Naraiat chi unu pòpulu podet dispònnere de sesi cando tenet e cheret ufitzializare una limba pròpia. Agiunghiat chi custu est un’issèberu lìberu, bi b’at pòpulos chi sunt iscumpartos o pòpulos chi no ant chertu dispònnere de sesi, ma chi si unu pòpulu si cheret autodeterminare tenet su deretu de lu fàghere.
• Ite mi naras de sa limba otzitana, oe? In sas baddes, a la faeddant? Creschende est?
Est in calu comente in cada logu in ue b’at limbas minoritàrias. Ma b’at sinnales e fatos positivos: in sos logos in ue sos militantes otzitanos sunt istados prus presentes, b’at unu recùperu de sa limba in sos giòvanos: sos pitzinnos imparant s’otzitanu, a s’ispissu cun poveresa de paràulas, non cun sa richesa de sos giajos nostros, ma l’imparant pro s’intèndere parte de sa sotziedade in ue istant. A dolu mannu, no l’imparant dae sos babbos, ca finas issos, a bias, no la faeddant. Sos pitzinnos s’apoderant de sa limba otzitana pro fàghere essire a campu s’identidade issoro.
• Ma in sa limba iscrita ite traditzione tenides?
Pro sa limba iscrita b’at àpidu su chi deo muto “risorgimentu otzitanu” de sa fine se sos annos Sessanta. Tando, amus tentu una produtzione manna meda de limba iscrita, in ue massajos, operajos, butegheris, artesanos, masellàrgios, ant incumintzadu a iscrìere de sa vida issoro, de sa vida colada, de comente sa gente istaiat in s’antigòriu.
• In prosa o in poesia?
Mescamente in poesia ma finas in prosa. B’at àpidu finas una poesia de protesta otzitanista, una poesia polìtica in cussos annos. Sa prosa in otzitanu s’est interessada mescamente a sas paristòrias, a sos contos populares, a sos traballos e a sa vida de monte de su tempus coladu. Custu època est istada previdentziale, non tenet unu valore literàriu mannu (francu sas òperas de Barbe Toni Boudrier) ma tenet unu valore documentàriu importante. Cada unu iscriiat a manera sua, cun grafias diferentes: sa chi est ispirada a sa grafia de Frederic Mistral o sa chi si narat grafia de Escolo dóu Po, galu impreada oe. Ateros iscriìant cun unu grafia italianizada, cun s’istrumentu chi lis pariat prus discansosu. Cando est arribbada sa Lege 482/99 e s’issèberu de una norma iscrita istandard, ant cumintzadu a essire documentos, comunicados, finas in sa Rete, ma produtzione literària pagu, francu su libru de Claudio Salvagno chi est istadu publicadu dae un’editore otzitanu de Frantza e carchi àtera òpera. Pesso finas chi custa minimòngiu de produtzione iscrita est ligadu finas a una falada de s’interessu polìticu; oe mancat unu progetu polìticu beru ca non b’at unu movimentu polìticu. Su movimentu autonomista otzitanu non b’est prus, àteras formas de militàntzia otzitanista si sunt consumadas in su tempus. Non b’at prus sa gana de unu progetu polìticu forte e duncas finas in literadura nde bidimus sos efetos negativos.
• E su ruolu de su tzìnema in sa vida tua?
Su tzìnema in sa vida mea tenet unu ruolu importante ca est su traballu meu. Tzìnema, televisone sunt oramai sos traballos meos dae tempus meda, a pustis de unos binti annos colados traballende pro sos giornales o iscriende libros pro pitzinnos. A giòvanu, pustis de sos istùdios de geologia, apo fatu finas unu traballu chi m’agradaiat meda, a frailàrgiu cun babbu meu, pustis galu so istadu arredatore de domos.
• Ma, tando, su tzìnema cando est arribbadu?
Su tzìnema est arribbadu in sos annos ’90. Deo so istadu su primu, paris cun Diegu Anghilante, a pessare de fàghere tzìnema dae “s’internu”. Pro sa prima bia, sos otzitanos si sunt postos a contare de issos matessi cun su tzìnema e l’amus fatu cun duos traballos chi cunsìdero fundamentales : Valades Ousitanes (1996), una genia de documentàriu mannu, un’entziclopedia subra de sas baddes e biddas otzitanas chi durat prus de chentu minutos e chi at rapresentadu unu mamentu importante meda ca pro sa prima bia sos otzitanos si sunt bidos e contados in s’ischermu televisivu, amus otentu prèmios natzionales e internatzionales pro custu traballu chi oe annoto cun ogros agigu crìticos ma chi est istadu un’eventu mannu meda.
Sa gente si fiat apassionada, aiat iscobertu s’istòria sua, e su fatu chi custu documentàriu faeddaiat de sos otzitanos, de sas istòrias issoro, de sos trovadores, de Fontan, de sa polìtica, ma finas de sos pastores, de sas traditzionas e de sa diversidade linguìstica, fiat resurtada una cosa totu noa. A su puntu chi su prus importante giornale piemontesu, La Stampa, aiat fatu unu suplementu de sa cassita-documentàriu, reduida a 40 minutos ebbia, e 5000 còpias las ant bèndidas in tres dies ebbia!
Su segundu traballu importante chi deo apo fatu, semper cun Diegu Anghilante, est istadu E i a lo solelh – François Fontan e la descuberta de l’Occitania (1999), una pellìcula dedicada a Fontan, su chi nos at abertu sos ogros e nos at dadu una prospetiva. Sa connoschèntzia de Fontan est istada importante meda pro nois, ca gràtzias a issu amus imparadu a abbaidare mègius su mundu. Galu como, a la nàrrere cun un’agigu de modèstia, a nois paret de èssere prus intelligentes, prus abbistos, capatzos de “lèghere” eventos e fenòmenos de su mundu de oe, mègius de unos cantos cumentadores nòidos chi leghimus in sos giornales italianos. Cando nos cunfrontamus cun sos cunflitos internatzionales, agatamus deretu sa crae de letura chi Fontan nos at imparadu: chi sas relatziones intre sas pessones non sunt petzi econòmicos ma finas culturales, ètnicos, natzionales. Fontan nos at dadu sa possibilidade de connòschere dinàmicas noas, gràtzias a Fontan, dae giovaneddos de monte chi fìamus semus cròmpidos a annotare su mundu intreu. Galu como, Fontan est unu puntu de referèntzia pro mene e pro àteros amigos meda. Nos at cunsentidu de colare dae una visione localìstica, a cantzigheddos, a una visione capatza de interpretare sas lògicas de pòpulos e natziones.
• Fontan est istadu prus importante in s’Otzitània italiana?
Podet èssere. In s’Otzitània frantzesa teniat inimigos medas. Sos de manca lu consideraiant unu fascista e sos de dereta lu consideraiant unu comunista, chi est unu clàssicu, mescamente in Franzta. A àere fundadu unu partidu chi si cramaiat Partidu Natzionalista Otzitanu bogaiat problemas mannos finas in Itàlia. A nàrrere sa veridade, costumamus, pro neghe de su fascismu, a cunsiderare su natzionalismu cun unu valore petzi negativu, comente sinònimu de fascismu, nazismu. Ma si tratat de innoràntzia polìtica a cunfùndere su natzionalismu cun s’imperialismu. In realidade b’at su natzionalismu chi dòminat o negat sas àteras natziones e, tando, si tratat a beru de imperialismu, e b’at su natzionalismu de sas natziones dominadas chi si cherent liberare dae su domìniu de su natzionalismu imperialista. No los podimus cunfùndere!
A dolu mannu, tocat a agiùnghere un’àtera dificultade a s’isvilupu de sos movimentos de sas natziones nostras: sunt medas sos chi sunt cun su coro a curtzu a totu sos movimentos de liberatzione ma petzi si sunt in foras de Europa, in àteros continentes. Duncas, custas pessones sunt —chi siant de manca o de dereta—, contràrias a sos movimentos natzionalistas cando sunt in intro de sos istados de Europa. Su movimentu natzionalista otzitanu at chircadu de essire dae custa dificultade, pro si nche catzare sa negatividade chi l’ant carrigadu sos “antinatzionalistas”. E tando, su PNO, Natzionalista Otzitanu, s’at postu una cara noa, cambiende·si in Partidu de sa Natzione Otzitana!
Cun sa collaboratzione de Antònia Fenu


text:
Cun sa de bator editziones de “Sa Festa de sa Limba Ufitziale” chi cominzat oe in Bonàrcadu semus lòmpidos a una làcana de importu pro sa chistione de sa polìtica linguìstica. Est unu momentu dìligu, de importu, chi at a abarrare marcadu in s’istòria.
Non ca l’organizat su Coordinamentu pro su Sardu Ufitziale, non ca in mesu bi so deo, e mancu ca at a èssere un’initziativa manna e galana. Forsis antzis at a èssere una festa “in tono minore” pro àteras resones prus sèrias. Ma craras.
Cun sa proposta de lege su gasi naradu Testu Unicu fatu dae una sutacommissione regionale sa polìtica de assimilatzione e controllu de sa limba sarda, dae bandas de elites interessadas a non la fàghere crèschere, est arribadu a unu livellu màssimu de atentu. S’operatzione est crara: blocare su protzessu de ufitzializatzione de su sardu, abrandare sos ativistas cun promissas e donos, folklorizare su sistema. Totu in nùmene “delle varianti” e de “megiorare” una limba ufitziale cun s’intentu imbetzes de nche la bogare. Trampas e fàulas.
Pro nde ischire de prus chirca custos artìculos:
“La nuova legge sul sardo a scuola? Inutile, dannosa e sbagliata. E vi spiego il perché”, di Giuseppe Corongiu
Perché diciamo No al Testo Unico di legge sulla lingua sarda (di CSU – Coordinamentu pro su Sardu Ufitziale)
A si fàghere mèdiu de custu progetu distruidore sunt sos sostenidores de su folklore e de su campidanesu, logudoresu e biddaresu ufitziale, chi est a nàrrere una proposta separatista e dialetizante pro sa limba nostra chi finas s’istadu italianu e s’Europa descrient unitària in sas leges e atos issoro. Su disinnu de custa gente, apretziadu dae su pòderiu acadèmicu dominante, est de fàghere s’unidade linguìstica a cantos e arrogos, sena si nde incurare de sos dannos e de sa ruina chi lassant in segus de custu machìmine.
Unu progetu a dolu mannu apogiadu finas dae babbos mannos de sa limba chi ant cunfusu su folklore e s’antropologia cun sa polìtica linguìstica.
Dae su 2014 a oe, chie at ispiradu e guvernadu sa polìtica de sa limba sarda, at fatu a manera de isculare totu su chi si fiat pesadu cun fatiga e suore in sos 15 annos a dae in antis. De drommire totu, de essire fatu fatu cun una nova pro isbeliare, de promìtere miliones de èuros in Cussìgiu e posca de non los ispèndere e torrare a muntone. Su bilantzu de polìtica linguìstica de sos annos de Pigliaru est ruju ruju.
Podimus sighire gasi? Deo penso chi nono.
Sende chi ant fatu de sos sardos unu pòpulu de ignorantes in campu linguìsticu, isco chi su problema de una limba unitària paret difìtzile a cumprèndere, deo puru bi so arribadu in sos annos a prètziu de istùdiu, cumpromissos e istrachesa, ma est unu passu elementare chi cada limba europea at fatu.
Sa polìtica at su dovere de lu mandare a dae in antis. Est contra a su sentidu comunu de sos sardos chi cherent ognunu iscrìere a manera issoro in s’anarchia (francu sighire sas règulas de s’italianu e de s’inglesu sena musciare)? Passèntzia, lu devimus acrarire a totus comente faghet una classe dirigente sèria e responsàbile e non sighire sa currente de su pensamentu conformìsticu educadu dae iscolas e agentzias educativas italianas.
Sena limba unitaria iscrita, difatis, non b’at limba sarda. E, a bisu meu, non b’at Sardigna.
In custas dies, sighende sos ammentos intregados a Cicitu Màsala, amus bidu chi cando unu est seguru de essere in su giustu, non depet tìmere s’isolamentu e nè a èssere grisadu. E tando, chi custu esempru siat sighidu gasi pro su petròliu comente pro sa limba. Si b’at de pagare prètzios de impopolaridada pro unu pagu, passèntzia. Sa càusa est pretzisa e giusta.
In Bonàrcadu, no amus a fàghere cultura ebbia comente s’annu coladu. Amus a fàghere polìtica, finas sena partidos. Depimus contare de prus. Pro reagire, pro fàghere calicuna cosa. Custa lege, gasi comente est non depet colare. Si nono est finida sa limba sarda.
Est ora de si detzìdere ite cherimus: a sighire a mòrrere die cun die o, in fines, pesare sa conca cun initziativas de profetu e giudu.
Beni tue puru a Bonàrcadu pro nde resonare.


text:
Sos ditzos sunt prendas de sabidoria, chi dant cussìgios a sa gente in manera sàbia, a bortas irònica o brullana ma semper cuncreta pro tènnere aplicatzione pràtica in sa vida de onni die.
Tenent un’orìgine populare e sos autores, a su sòlitu, sunt anònimos. Bortas meda s’orìgine est antiga, benint dae culturas passadas e sunt atzetados che veridades universales.
S’impreu de sos ditzos est de traditzione antiga: giai in sa Bìblia agatamus unu libru chi si narat “Ditzos (Il libro dei Proverbi)” chi si pensat chi siat de atribuire a Salomone. E finas in sos geroglìficos egitzianos at essidu a campu ditzos sàbios chi mustrant chi dae sos tempos prus antigos sos òmines faghiant riferimentu a sa sabidoria de sos ditzos.
Gianni Fois, istudiosu mannu de sa cultura bosinca, in su libru “Sos consizos de giagiu. Proverbi e detti popolari raccolti nella città di Bosa” (Nuoro, Grafiche Editoriali Solinas, 2011) faghet una regorta de sos ditzos de Bosa, lis dat un’interpretatzione e los ponet a disponimentu de sos paesanos suos.
Dae custu libru oe proponimus unu ditzu in rima chi si narat a gente revessa pro chircare de la fàghere resonare: Su mare (ch’est su mare) / àltziat e torrat in tinu, / e tue, chi ses trainu, / in tinu non cheres torrare (“Il mare, che pure è il mare / si agita e poi si calma / e tu che sei solo un rigagnolo / non vuoi saperne di calmarti e ragionare”). Est a nàrrere: cando unu isbàlliat est giustu a reconnòschere s’errore.
(GF.P.)


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
cancaràdu , pps, agt: cancaratu,
cancarau,
cancurau Definition
de cancarare; chi portat sa manu o àteru arremu chentza ndhe pòdere bàlere, chentza fortza, acancarronau; nau de un'arremu fintzes candho est informigau, coment'e dormiu o immarriu de comente fut postu ora meda / trigu, orzu cancaradu = cun s'ispiga dórchida conca a terra
Synonyms e antonyms
aggrammiadu
Sentences
lampu, s'iscrossa chi mi at dadu, sa currente, mi at cancaradu sa manu! ◊ ohi, ohi, mi at cancarau totu sa camba!
2.
bogadiche su vísciu de pedire e ista cun sas manos cancaradu! ◊ cussu dranghilloi mannu ciai podiat andai a isperdiai, ca no est cancarau! ◊ bai a castiai, ca no portas mancu is cambas cancaradas! ◊ che fui cancurau de su fritu! ◊ nois semus cancaratos dae su fritu, chin su pilu erpilatu ◊ sa vida fut disumana, cancaraos de fritu, chin apititu e gana!◊ portaiaus is cambas cancaradas a fortza de abarrai sétzius in màchina
Translations
French
engourdi,
transi
English
numbed
Spanish
entumecido,
aterido,
agarrotado
Italian
intirizzito,
rattrappito
German
erstarrt,
steif.


text:
Eduardo Blasco Ferrer
(Bartzellona, 1956 – Bastia, 2017)
E
duardo Blasco Ferrer, linguista cadalanu, est nàschidu in Bartzellona in Cadalùnnia su 15 de su mese-de-làmpadas de su 1956 e est mortu in Bastia de Còssiga su 12 de ghennarzu de su 2017. Pustis de àere lassadu sa Cadalùnnia pro lòmpere a triballiare e istudiare in Germania cale istudiante-triballiadore, at comintzadu a istudiare filologia romanza e linguìstica romanza cando s’est assentadu e at leadu parte a su Cursu de làurea de Linguìstica romanza in s’Universidade de Erlangen in su 1976 e sèmpere in custa universidade s’est laureadu in su 1981 in Linguìstica romanza, lompende fintzas a fàghere unu Dotoradu de chirca in Linguìstica romanza cun Heinrich Kuen in su 1982. Pustis de àere leadu sa làurea e su dotoradu de chirca in Germània est bènnidu in Sardìnnia inue at fatu su lezidore de Lìngua cadalana in s’Universidade de Casteddu. A comintzu de su 1993, in s’Universidade de Casteddu at otentu s’incàrrigu de professore de Lìngua italiana e posca, dae su 1996, s’incàrrigu de professore de Linguìstica sarda in sa Facultade de Iscièntzias de sa Formassione. Aiat custos duos incàrrigos finas a cando est mortu. Dae su 2001 finas a su 2008 fit fintzas su dirigidore de su Master universitàriu de livellu II in Acostamentus interdisciplinàrius a sa didàtica de su sardu. At mandadu adenanti su tretu teòricu zai comintzadu dae M.L. Wagner. Cojuadu in Sardìnnia cun d-una fèmina sarda, at tentu duas fizas. At àpidu àteros incàrrigos fintzas pro fàghere su professore de Linguìstica romanza, Filologia romanza e Glotologia in sas Universidades de Tàtari (in su 1986), Bonn (in su 1987-88), Frorèntzia (1988) e Mònacu de Baviera (dae su 1989 a su 1991). Est famadu meda in campu linguìsticu pro sas chircas iscientìficas susu de sa limba sarda e sa didàtica de su sardu, ma fintzas pro su chi pertocat su cadalanu, s’ispanniolu, su ladinu e s’italianu. In sos ùrtimos annos at leadu parte a sa dibata susu de su Standard de sa Limba sarda leande a coro s’idea de unu standard de su sardu a duas normas. Comente ativista-defendidore de sos deretos de sos sardòfonos at fatu parte fintzas a su movimentu pro sa Limba sarda e su bilinguismu in Sardìnnia. Su 2 de ghennarzu de su 2009 paris cun àteros baranta sòtzios e sòtzias fundadores at tentu in pee s’assòtziu culturale Acadèmia de su Sardu.
In prus at fatu parte de: Istituto per l’Alto Adige; Società di Linguistica Italiana; Società Italiana di Glottologia; Centro di Studi Filologici e Linguistici Siciliani; Associazione di Storici della Lingua Italiana; Verband der deutschen Italianisten; Deutsch-Katalanische Gesellschaft; Sociedad de Lingüística Española; Associaciò Internacional de Llengua i Literatura Catalanes; Association Internatzionale d’Etudes Occitanes.
A sighire fit fintzas: cordinadore de sa Setzione Linguìstica istòrica in su Cungressu internassionale de Linguìstica romanza de Santu Jacu de Compostela paris a Yakov Malkiel e Heinz Wolf; dirigidore de sa collana Istùdios de Linguìstica sarda, paris a Heinz Jürgen Wolf; codirigidore de su Tzentru Wagner pro sa Chirca istòrica-linguìstica susu de su sardu (Nùgoro); dirigidore responsàbile de sa collana “Samanunga” cun Peter Koch, John A. Smith e Shiegeaki Sugeta; sòtziu (1999-2004) de Advisory Board de Romance Philology (Berkeley).
Sas òberas prus de importu de Blasco Ferrer:
Grammatica storica del catalano e dei suoi dialetti con speciale riguardo all’algherese, Tübingen, G. Narr, c1984; La lingua sarda contemporanea: grammatica del logudorese e del campidanese: norma e varietá dell’uso: sintesi storica, Cagliari, Della Torre, c1986; Storia linguistica della Sardegna, Tübingen, Niemeyer, 1984; Le parlate dell’alta Ogliastra: analisi dialettologica: saggio di storia linguistica e culturale, Cagliari, Della Torre, 1988; Ello, ellus: grammatica sarda, Nuoro, Poliedro, c1994; La lingua nel tempo: variazione e cambiamento in latino, italiano e sardo, Cagliari, CUEC, 1995; Breve corso di linguistica italiana: con facsimili, edizione e commento d’un testo quattrocentesco ad uso di seminari ed esercitazioni, Cagliari, CUEC, 1996; Pro domo: grammatica essenziale della lingua sarda, Cagliari, Condaghes, 1998; Italiano e tedesco: un confronto linguistico, Torino, Paravia scriptorium, c1999; Italiano, sardo e lingue moderne a scuola, Milano, F. Angeli, 2003; Crestomazia sarda dei primi secoli, Ilisso. 2003; Tecniche di Apprendimento e di Insegnamento del sardo, Della Torre, 2005; Storia della lingua sarda, Cagliari, CUEC, 2009; Sardo e italiano a confronto, CUEC (scritu impari a Giorgia Ingrassia) 2007; Glossario di Linguistica sarda, CUEC (scritu impari a Giorgia Ingrassia) 2008; Storia della lingua sarda, CUEC (scritu impari a Giorgia Ingrassia) 2009; Paleosardo. Le radici linguistiche della Sardegna neolitica, Berlin, De Gruyter, 2010; Corso di linguistica sarda e romanza, Franco Cesati Editore, 2016.
Cumparti


text:
COVID -19 Autotzertificatzione noa
Cun sa tzirculare de su 23 de martzu 2020, firmada dae su Capu de sa Politzia Gabrielli, su mòdulu de autodecraratzione pro si pòdere mòvere e essire est istadu adeguadu a sos disponimentos de su D.P.C.M. 2 martzu 2020.
Su decretu nou abolit sa previsione chi asseguraiat de pòdere torrare a su logu de domitzìliu, abitatzione o residèntzia, duncas su mòdulu nou previdit ca est permìtidu a si mòvere e a essire, fintzas a su 03 de abrile 2020, pro custas arresones ebbia:
Ø traballu de netzessidade cumprovada;
Ø netzessidades de urgèntzia assoluta;
Ø resones de salude.
Sa tzirculare sighit, tenende in contu sos cuesitos de carchi Cuestura, ponende in evidèntzia ca:
v s'istrada chi faghet unu traballadore pendulare dae domo sua a su traballu est una netzessidade de traballu cumprovada;
v est una netzessidade de urgèntzia assoluta andare a sas infrastruturas mannas (aeroportos, portos e istatziones de sa ferrovia) pro trasferire sos familiares pròpios a s'abitatzione pròpia.
(MM)


text:
Porrino, Ènnio
compositore e direttore d'orchestra italiano (Cagliari 1910-Roma 1959). Allievo di Respighi, fu insegnante all'Accademia di Santa Cecilia a Roma, bibliotecario al Conservatorio di Napoli, direttore dei conservatori di Roma e Cagliari, accademico di Santa Cecilia (1939). Compose opere (tra cui I Shardana, 1959), balletti, musiche per film, oratori, pezzi sinfonico-corali, musiche per orchestra (Nuraghi, 1952), spesso ispirati a un folclore sardo fuso con recuperi modali e medievali.


text:
A càusa de su Covid s’editzione 2020 de sa manifestatzione enogastronòmica de bator dies, est a nàrrere sa nùmeru 18, est istada rinviada a su 2022, ma s’amministratzione comunale de sa tzitadina de s’Ìsula de Santu Pedru, apretziada meda dae is turistas, at ammaniadu unu cartellone dae su 12 a su 31 de argiolas pro tzelebrare, in modu diferente, su tunnu ruju, risursa pretziosa de su territòriu, “produtu locale de primore mundiale”, comente at naradu Aureliana Curcio, assessora a su Turismu.
Coghina, mùsica, teatru, projetziones, addòbios, cultura, espositziones, pro promòvere torra su turismu e pro fàghere torrare bentu a is atividades econòmicas de su logu a pustis de su perìodu malu dèpidu a su Covid.
Duas is initziativas prus de contu: su cuncursu “Premio Ricetta Girotonno Speciale 2021”, gara cun pratos a base de tunnu, cun sa partetzipatzione de is ristoradores locales cun is retzetas chi ant a èssere propostas pro mèdiu de unu vìdeu carrigadu in sa pàgina Facebook “Carloforte Turismo”, pro ddos fàghere votare cun is “mi praghet”. Posca s’eventu siat in lìnia e siat in presèntzia “Food influencer per caso”, acanta turistas e bisitadores ant a èssere sotados a contare s’esperièntzia de biàgiu issoro a Carluforti cun su tastu de pitàntzias a base de tunnu ruju.
Sa collaboratzione cun su “Flag Sardigna sud occidentale”, agèntzia chi s’òcupat de s’isvilupu de su territòriu costeri de su Sulcis Igresiente, inchìngiat unu cursu nou pro su Girotonno, chi pòmpiat prus che totu a sa sostenibilidade ambientale, sotziale e econòmica, fintzas pro more de otènnere sa Tzertificatzione ISO 20121 pro is eventos sustenìbiles. “Galu oe nos agatamus a dèpere pigare provedimentos adatos a garantire sa seguresa de totus — at naradu su sìndigu Salvatore Puggioni — Su chi Carluforti e sa comunidade sua possedint prus de totu est sa pisca a su Tunnu ruju, chi espressat medas aspetos profundos de s’ìsula nostra: istòria, cultura, traditzione e peri sa coghina locale. Aspetos chi sa pandemia no at a pòdere mai mudare e chi amus a dèpere bìvere in manera diferente de comente amus fatu finas a immoe”.
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
RACCONTI DELL’ILLUSIONE | COMPAGNIA OLTRENOTTETeatro Massimo - Cagliari via Edmondo De Magistris, 12, Cagliari, Cagliari
concept Lucrezia Maimone e Riccardo Serra regia e coreografia Lucrezia Maimone in scena Andrès Aguirre, Elie Chateignier, Lucrezia Maimone, Lucia Angèle Paglietti musica Elsa Paglietti, Lucia Angèle Paglietti, Annalisa Gianoglio ideazione scenografia Riccardo Serra progettazione e realizzazione scenografica Riccardo Serra, Santo Pablo Krappmann, Tonino Murru costumi Lucrezia Maimone con la collaborazione di Veronika Borisova, Francesca […]


text:
Lígiri, ascurtai, cumentai e annoditzai dógnia diri novas e avenimentus de sa Sardigna. Funt custas is carteristicas de “S’úrtima nova”, su progetu 100% centu in língua sarda chi at a acumpangiai is ligidoris de “IlMunuto” de su 30 de su mesi de gennàrgiu a su 30 de su mesi de martzu de su 2012 po 45 puntadas.
Cun “S’úrtima nova” chini ligit su giornali at a diventai protagonista: de su lúnis a su cenàbara at a podi ligi e ascuratai is novas, ma puru espressai s’opinioni sua in sardu e annoditzai fatus e avenimentus – apitzus de s’ambienti, sa política, su traballu, s’ecunumia, sa cultura e s’istrutzioni – scriendi in sa fentana po is cumentus in sa língua nostra.
Progetu realizadu cun sa partetzipatzione de sa Regione Autònoma de Sardigna – L.R 26/97 subra sa limba e sa cultura sarda.
Notizie collegate al progetto